text:
KVF skilst lurta væl eftir R7, um vit brúka vaksandi títtleikan av viðmerkingum sum barometur. Lurtaratalið hjá R7 á netinum sigst vera tvífaldað síðan ársbyrjan, so tað er væl skiljandi, at tey í KVF eisini lurta. Eisini sigst R7 servisera 50% av fólkinum fyri 1/50 part av tí aðrir brúka.
Einaferð varð sagt at R7 ger Kringvarpið betri. Men tað er neyvan nóg mikið til at loysa allan trupulleikan. Tí havi eg ómakað mær at skera trupulleikan út í papp og kalla ein spaka fyri ein spaka.
Umleið 50% av fólkinum halda, at journalistarnir eru vánaligir ella verri enn tað. Størsti parturin av teimum, sum hava positiva meining um journalistiska partin í KVF eru tey, sum ikki síggja nakað galið í, at KVF-journalistar eru ”cheerleaders” hjá sitandi samgongu. Draga vit hesi frá, eru tað ómetaliga fá, sum meta at KVF ger eitt gott journalistiskt arbeiði. Kanska 10-20%.
Tað er ein trupulleiki, sum langt síðan átti at verið loystur.
Vit hoyra og síggja sjálvandi journalistar, sum samstundis eru tey á niðasta trapputrini á einari langari trappu. Um vit fara uppeftir, so síggja vit leiðsluna í KVF, kringvarpsstýrið, embætisfólk í MMR, aðalstjóra, landsstýriskvinnu og tá støðan er so vánalig, sum hon er, noyðast vit at umhugsa um løgmaður og kanska eisini Løgting og Palliba eisini hava eitt trin á hesi sera longu trappu.
Ein sending, framleidd av KVF, hevur júst verið í DR. Í sendingini var ábyrdin plaserað hjá stjóranum, meðan nevndin, sum er yvir stjóranum, spældi rættiliga frí. Út frá hesum logikki hevði svarið uppá trupulleikarnar í KVF verið einfalt. Journalistarnir í KVF eru ódugnaligir og rótin til alt ilt.
Men hyggja vit eftir, hvør er stevndur í rættarmálinum, so síggja vit, at Finansiel Stabilitet plaserar ábyrgd ovast á trappuni og ikki niðast. Soleiðis eigur tað at verða. Og soleiðis er tað vanliga. Onkuntíð eru tey, sum áttu at bestemma, ókompetent og úrslitið er hareftir.
The Buck stops here[1]
Landsstýrissessurin í MMR hevur í nógv ár verið ein uriaspostur. Næstseinasti ministari var ikki afturvaldur. Seinasti brúkti mest krút upp á mál, sum hoyrdu heima í øðrum ministerium, men høvdu týdning í lokaløkinum, har landsstýrismaðurin býr. Tað var kanska orsøkin til at hann ikki misti enn fleiri atkvøður.
Núverandi ministari hevur sitið stutt, men hevur klárað seg munandi verri enn næstseinasti ministari. Dugi ikki at síggja, at vit kunnu vænta nakað skilagott frá ministaranum. Men tað er her ábyrgdin skal placerast. Ministarin er ovastur í hesari valdspyramidu.
Ministarin hevur ábyrdina, um aðalstjórin ikki ger eitt gott arbeiði. Aðalstjórin arbeiðir mest sum brandmajorur ella eldsløkkjari. Tað er eingin orsøk at halda, at hann røkir sína uppgávu til UG.
Embætisfólkini undir aðalstjóranum imponera heldur ikki.
KVF-stýrið er ein katastrofa. Har hoyrist onki. Sjálvt í KVF skilja tey ikki, hvat stýrið ger. Og orsøkin til atgerðarloysið er ikki manglandi samsýning. Hon er nevniliga skilaleysa høg og minnist meg rætt, ásetir stýrið egna samsýning og kann onkur roknast at fáa kr. 18.000 pr. fund.
Leiðslan í KVF situr hendur í favn. Vit hvørki síggja ella hoyra tey gera nakað. Staðfestast má, at antin hevur leiðslan ikki tamarhald á støðuni ella eisini heldur leiðslan at alt er í lagi. Hvat av hesum er verri er líkamikið.
Mentanardeildin hevur virðing millum manna. Men tað hevur tíðindadeildin ikki. Og tað kann eingin leiðsla verða nøgd við. Og meðan vit bíða til onkur skilur álvaran, versnar støðan fyri hvønn dag.
Tí er neyðugt, at landsstýriskvinnan, sum situr á ”ovasta trapputrini” ger tað, sum er neyðugt. Og t.v.s. at hon skal verða til reiðar at skriva uppsagnarskriv. Hjá tí almenna er lógarbundið at tosa fyrst. Men støðan er so vánalig, at tað er órealistiskt at halda at fundir røkka málinum. Tað er órealistiskt at halda at sitandi persónar megna at skapa álit og tí slepst neyvan undan onkrari uppsøgn. Í tí privata hevði støðan ikki verið komin so langt.
Avleiðingin av atgerðarloysi er einføld. Vit kunnu longu nú staðfesta, at støðan stendur við og versnar. Og soleiðis hevur tað verið í áravís.
Hvussu kann nakar journalistur við virðing fyri sær sjálvum og sínum arbeiði verða stoltur av hesum?
Men hvat skulu teir neyðars journalistar gera? Tað er jú púra legitimt at ákæra journalistar í KVF fyri at verða partískar og annars gera eitt vánaligt arbeiði. Úrslitið er longu nú, at journalistar einans tosa við tey samsintu og royna so at billa hvørjum øðrum inn, at teir gera eitt gott arbeiði, hóast teir dagliga fáa at vita, at nógv halda lítið um teirra avrik.
Í gomlum døgum vóru journalistar í KVF mettir at vera óførir og trúvirðið segðist vera sera gott. Soleiðis er ikki í dag. Orsøkin er ikki, at journalistarnir í dag duga tilsvarandi verri enn fyrr. Tey sum sita ovast á trappuni røkja ikki sínar skyldur. Tey hyggja at, meðan alt sum fyrr var gott, fer í órøkt. Eingin rættar kós. Skútan fer spakuliga av kós. Fyri hvønn dag fer skútan longur og longur av kós.
Journalistarnir síggja sjálvandi ongan mun. Dagliga broytingin er lítil. Vit gera júst sum vit altíð hava gjørt. Fyrst verður lukkað av fyri øllum kritikki. Síðan er álop besta verja. Alt meðan skútan fer enn longur av kós.
Avleiðingin av hesum er, at nýggj starvsfólk ikki mennast og blíva betri. Sannlíkt er, at bestu journalistarnir søkja starv í tí privata og tey, sum søkja starv í KVF, kunnu væntast at vera úr verra endanum. Avleiðingin av hesum er, at miðal kvaliteturin lækkar. Hetta vildi verið ein nátúrlig og sjálvsøgd avleiðing, sum samstundis legitimerar at palliba missur alla virðing fyri journalistiska partinum av KVF.
Til seinast er eingin kvalitetur eftir. Og tá síggja øll tað skilagóða í at avtaka stovnin.
Tað eru hvørki journalistar ella tíðindaleiðari, sum hava ábyrdina av hesum. Tey eru eitt produkt av einari skipan, sum tey lítla og onga ávirkan hava á. Einari skipan við óbrúkiligari manning á ovaru trapputrinunum.
Í løtuni gjalda journalistar í KVF og KVF sum stovnur ein sera høgan prís fyri at tey, sum sita omanfyri í skipanini, misrøkja sína simplu plikt.
Og eg vænti ikki, at sitandi ministari, heldur enn báðir undanfarnu, hevur førleikarnar, sum skulu til fyri at loysa trupulleikan.
Vit kunnu so spáa um, nær dagurin kemur, har øll síggja tað skilagóða í at lukka lortið. Um tú hevur eitt boð uppá nær tað verður, kanst tú siga ministaranum frá. N.B. Ikki ringja! SMSa
[1] Harry S Truman, Amerikanskur forseti hevði eitt skelti við hesum orðum á skriviborðinum. Leysliga umsett: Endaliga ábyrgdin er mín.


c: text/html

text:
Vodafone boðar í dag frá, at Gudny Langgaard hevur sagt seg úr starvi sum stjóri eftir 7 ár í fyritøkuni, harav nærum 5 ár sum stjóri. Í næstum verður farið undir eina tilgongd at finna nýggjan stjóra. Gudny Langgaard tók við sum stjóri í juli 2011.
“Vegna Vodafone vil eg takka Gudny fyri hennara eldhuga og arbeiðssemi í tíðini sum stjóri. Gudny hevur saman við starvsfólkunum ført Vodafone trygt ígjøgnum eina tíð við stórum broytingum á fjarskiftismarkaðinum og hevur lagað fyritøkuna væl til tørvin hjá viðskiftafólki okkara”, sigur Rúnar Reistrup, nevndarformaður og leggur afturat.
“Vodafone hevur tryggjað kapping á føroyska fjarskiftismarknaðinum seinastu 15 árini og hevur gingið á odda, at veita føroyskum fjarskiftiviðskiftafólki nýskapan, betri tænastu og betri prísir. Við einum framhaldandi sterkum altjóða samstarvi ætlar Vodafone framvegis at ganga á odda, at veita føroyingum nýskapandi fjarskiftistænastur og veita kapping á føroyska fjarskiftismarknaðinum.
“Hetta hevur verið ein ómetaliga spennandi og avbjóðandi tíð. Tað hevur verið eitt privilegium, at starvast sum stjóri í einari so spennandi fyritøku og saman við so dugnaligum fólki. Tá eg hyggi aftur á tíðina, eri eg serstakliga væl nøgd við at viðskiftafólk okkara kenna okkum fyri okkara fokus á tænastu og dygd. Eg ynski bæði starvsfólkunum og felagnum alt tað besta á leiðini frameftir, sigur Gudny Langgaard, fráfarandi stjóri.
Bárður Nielsen, fíggjarstjóri í Vodafone, tekur við sum fyribilsstjóri til nýggjur stjóri er settur.

robotstxt: allowed

filter: keep


text:
Foreldrini at børnum í Sankta Frans skúla gevast ikki á hondum, hóast kommunan hevur svarað, at tað verður av ongum at hava framhaldsdeild í gamla nonnuskúlanum.
Nú hava foreldraumboðini bjóðað býráðslimum og øllum foreldrum og avvarðandi til ein pallborðsfund tann 17. mai kl. 19 í fimleikahøllini í Sankta Frans skúla.
Ynskið um eina framhaldsdeild í Sankta Frans skúla er gamalt og gongur heilt aftur í tíðina, tá ið nonnurnar ráddu fyri borgum. Skúlin hevur altíð bara havt flokkar upp í 7. flokk, og tá ið næmingarnir eru komnir í fermingaraldur, eru teir fluttir í hinar skúlarnar í býnum at ganga á framhaldsdeild. Tað halda foreldrini ikki er gott fyri øll.
- Summi børn trívast og mennast væl í størri eindum og skiftandi umhvørvi – men ikki øll børn hava best av hesum og fyri summi børn er hetta beinleiðis skaðiligt fyri bæði menning, læring og trivnað, sigur foreldrabólkurin.
Tey skjóta upp at gera eina royndarskipan við framhaldsdeild á Sankta Frans skúla, sum eitt alternativ til stórar eindir, so at Tórshavnar kommuna á hendan hátt kann bjóða øllum børnum tað skúlatilboð, sum er best fyri tey.
Tórshavnar kommuna hevur longu eina ferð boðað frá, at ynski um eina framhaldsdeild verður ikki gingin á møti. Men foreldrini gevast ikki so og gera enn eina roynd – nú við at bjóða býráðspolitikarum á pallborðsfund.


text:
"Varðið tykkum, at tit útinna ikki rættvísi tykkara fyri menniskjum - fyri at verða sædd av teimum! Tí so hava tit onga løn hjá Faðir tykkara, sum í Himli er. Táið tú gevur olmussu, mást tú tí ikki lata blása í lúður fyri tær, sum hyklararnir gera í sýnagogunum og á gøtunum - fyri at teir kunnu njóta lov av menniskjum. Sanniliga, sigi Eg tykkum: Teir hava longu fingið løn sína. Nei, táið tú gevur olmussu, lat tá ikki vinstru hond tína vita, hvat hin høgra ger - fyri at olmussa tín kann vera í loyndum! Tá skal Faðir tín, sum sær í loyndum, løna tær. Táið tit biðja, mugu tit ikki vera sum hyklararnir; tí teimum dámar at standa í sýnagogum og á vegamótum og biðja, fyri at teir kunnu verða sæddir av menniskjum. Sanniliga, sigi Eg tykkum: Teir hava longu fingið løn sína. Men tú, táið tú biður - far inn í kamar títt, lat aftur hurð tína, og bið til Faðir tín, sum er í loyndum! Tá skal Faðir tín, sum sær í loyndum, løna tær. Í bønum tykkara mugu tit ikki fáfongt taka orðini upp í saman - sum heidningarnir; tí teir halda, at teir skulu verða bønhoyrdir, táið teir nýta mong orð. Líkist tí ikki teimum! Tí Faðir tykkara veit, hvat tykkum tørvar, áðrenn tit biðja Hann. " Matteus 6:1-8
"Tí skulu tit biðja soleiðis: "Faðir okkara, Tú, sum ert í Himli! Heilagt verði navn Títt! Komi ríki Títt! Verði vilji Tín, sum í Himli, so á jørðini við! Gev okkum í dag dagliga breyð okkara! Fyrigev okkum skuldir okkara, sum eisini vit fyrigeva skuldarum okkara. Leið okkum ikki í freistingar, men frels okkum frá illum! Tí Títt er ríkið og valdið, Tín er heiðurin, í allar ævir. Amen " Matteus 6:9-13
"Tí fyrigeva tit menniskjum misbrot teirra, skal himmalski Faðir tykkara eisini fyrigeva tykkum; men fyrigeva tit ikki menniskjum misbrot teirra, skal Faðir tykkara heldur ikki fyrigeva misbrot tykkara. Táið tit fasta, gangið tá ikki við myrkum andliti sum hyklararnir! Tí teir avskapa andlit sítt, fyri at menniskjuni skulu síggja, at teir fasta. - Sanniliga, sigi Eg tykkum: Teir hava longu fingið løn sína. Nei, táið tú fastar, salva tá høvd títt og vaska tær um andlitið, fyri at ikki menniskju skulu síggja, at tú fastar, men Faðir tín, sum er í loyndum! Tá skal Faðir tín, sum sær í loyndum, løna tær. Savnið tykkum ikki skattir á jørðini, har mølur og rustur eta, og tjóvar bróta inn og stjala! Nei; savnið tykkum skattir í Himli, har hvørki mølur ella rustur etur, og tjóvar ikki bróta inn og stjala! Tí har sum skattur tín er, verður hjarta títt við. Eygað er ljós likamsins; er tí eyga títt frískt, verður alt likam títt ljóst; men er eyga títt sjúkt, verður alt likam títt myrkt. Er nú ljósið, sum í tær er, myrkur - hvussu stórt verður tá ikki myrkrið! Eingin kann tæna tveimum harrum; tí annaðhvørt hatar hann annan og elskar annan, ella heldur hann seg til annan og vanvirðir annan. - Tit kunnu ikki tæna Gudi og mammon. Tí sigi Eg tykkum: Stúrið ikki fyri lívi tykkara, hvat tit skulu eta, og hvat tit skulu drekka, ei heldur fyri likami tykkara, hvat tit skulu fara í! Er ikki lívið meir enn maturin, og likamið meir enn klæðini! Hyggið at fuglum himmalsins! Teir sáa ikki, teir heysta ikki, teir savna ikki í løður, og himmalski Faðir tykkara føðir teir. Eru tit ikki mangan meiri verdir enn teir! Og hvør tykkara kann við at stúra leggja alin aftrat aldri sínum! Og hví stúra tit fyri klæðum! Aktið eftir liljunum á markini, hvussu tær vaksa! Tær arbeiða ikki, tær spinna ikki; men Eg sigi tykkum: Ikki sjálvur Sálomon í allari dýrd síni var klæddur sum ein teirra. Klæðir nú Gud so grasið á markini, sum stendur í dag og í morgin verður kastað í ovnin, skal Hann tá ikki mikið meiri klæða tykkum, tit trúarveiku! Tí skulu tit ikki stúra og siga: "Hvat skulu vit eta?" ella: "Hvat skulu vit drekka?" ella: "Hvat skulu vit fara í?" Eftir øllum slíkum søkja jú heidningarnir. Og himmalski Faðir tykkara veit, at tykkum tørvar alt hetta. Nei, søkið fyrst ríki Guds og rættvísi Hansara! So skal alt hetta verða givið tykkum umframt! Stúrið tí ikki fyri deginum í morgin! Dagurin í morgin skal stúra fyri sínum egna. Hvør dagur hevur nóg mikið í plágu síni." Matteus 6:14-34


text:
Listi yvir forsetar í Italia
Forsetin í Italia (presidente della Repubblica) er statsleiðari í Italia. Hon ella hann verða vald av einum samlaðum parlamenti (Senati og Deputertkamari) fyri eitt sjey ára tíðarskeið. Verandi forseti er Giorgio Napolitano, sum varð valdur 10. mai 2006 og tók við embætinum 15. mai sama ár. Hann er landsins 11. forseti og tann fyrsti fyrrverandi kommunisturin ið røkir hetta embætið.
Forsetin býr í Quirinal-slottiðnum í Róm.
Fyri at kunna vera valdur til forseta, má ein vera italskur statsborgari, í minsta lagi 50 ára gamal og hava fullar borgararættindi.
Forsetar[rætta | rætta wikitekst]
1Til 31. desember 1947 var De Nicola Capo provvisorio dello Stato (fyribils statsleiðari), og síðan gjørdist hann forseti fyri lýðveldið.


text:
Jónvá, Milja og Rebekka á landsliðið
14-10-2017 - Jónfinn Petursson
Pætur Clementsen, landsliðsvenjari hjá kvinnum, hevur úttikið hópin, sum 24. oktober skal spæla HM-undankappingardyst á útivølli ímóti Týsklandi.
- Hetta verður nokk størsti dystur, ið eitt føroyskt kvinnulandslið nakrantíð hevur spælt. Á seinasta styrkislistanum hjá FIFA er Týskland nummar 2, so tað sigur væl eitt sindur um teirra styrki, sigur Pætur Clementsen, landsliðsvenjari hjá kvinnum, við heimasíðuna hjá FSF.
Týsdagin 24. oktober spælir føroyska kvinnulandsliðið triðja dystin í undankappingini til HM-endaspælið í 2019, sum verður í Fraklandi. Gongdin hjá føroyska liðnum higartil í kappingini hevur verið heldur lak, og nú skulu okkara kvinnur so royna seg ímóti Týsklandi, sum er oddalið í bólkinum.
Síðani landskappingin hjá kvinnum endaði fyri viku síðani, hevur landsliðsvenjarin havt nakrar úttøkuvenjingar, og nú er greitt, hvørjar tær 20 verða, ið skulu umboða Føroyar ímóti týskarum.
Hópurin
Arnborg Lervig, ÍF/Víkingur
Birita Bergsdóttir Nielsen og Laila Pætursdóttir, B68
Eyðvør Klakstein, Katrina Akursmørk, Rannva B. Andreasen, KÍ
Ásla Johannesen, Súsanna Maria Hansen og Jóna Nicolajsen, B36
Jónvá Hentze, Rebekka F. Benbakoura og Milja R. Simonsen, HB
Heidi Sevdal, Anna Sunadóttir Hansen, Ansy Sevdal, Margunn Lindholm og Birna T. Mikkelsen, EB/Streymur/Skála
Olga Kristina Hansen og Lív F. Arge, Østerbro IF (DK)
Monika Biskopstø, Aab (DK)
Vit fegnast almikið um at Rebekka, Jónvá og Milja hava fingið landsliðsboð. Eisini fegnast vit um at Lív eisini er við í hópinum, og ynskja øllum bestu eydnu við komandi uppgávuni.
HM-undankappingardysturin millum Týskland og Føroyar verður á Arena Grossaspach í Aspach, sum liggur í syðra partinum av Týsklandi, týsdagin 24. oktober klokkan 15:00, føroyska tíð
Mynd og heimildari: fsf.fo


text:
Dimmalætting skrivaði í farnu viku um nógvu leysu hjólini, sum fólk hava upplivað seinastu mánaðirnar.
Ikki færri enn 16 ferðir seinasta hálva árið hevur Dekkservice í Saltangará havt bileigarar á gátt, har vinstra framhjól er loysnað. Í fimm førum datt hjólið av, meðan bilurin koyrdi. Eigarin av Dekksevice sigur, at títtleikin er somikið stórur, at nógv bendir á, at onkur búrkroppur spælir eitt lívshættisligt spæl.
– Tað er okkurt sum bendir á, at talan er um herverk, sigur Jan Danielsen, stjóri hjá Dekkservice.
– Talan hevur verið um bæði kundar, sum vit hava skift dekk fyri, men eisini kundar, sum hava fingið gjørt tað á øðrum verkstøðum, sigur hann.
Jan Danielsen hevur verið nokk so varin við at gera sær nakrar niðurstøður, tí tað kann jú vera, at forkláringin er tann, at verkstaðið ikki hevur spent hjólið nóg væl, eftir at arbeiðið er gjørt. Men eftirsum tað hava verið so nógvar hendingar, og at tað altíð snýr seg um júst vinstra framhjól, so ivast hann ikki longur.
– Her er okkurt, sum ikki ruggar rætt, og tí vóni eg at fólk eru sera varin, sigur hann.
Vaktleiðarin hjá politinum, John Martin Olsen, sigur við Dimmalætting, at politiið hevur fingið fleiri fráboðanir seinasta hálva árið um leys hjól, og hjól, sum eru dottin av, men higartil vísa kanningar, at tað í flestu førum hevur verið talan um bilar, sum stutt frammanundan hava fingið skift dekk ella hjól.
– Men er tað veruliga soleiðis, at talan er um ógvusligt vandamikið herverk, so sum tað kundu bent á í hesum føri, so mugu fólk fyri tað fyrsta vera varin og hyggja væl eftir, um bóltarnir eru spentir, og harafturat so skal viðkomandi, sum ger hesar ógerðir, vita, at talan er um ágang, sum kann føra til rættiliga stranga straff, um eitt óhapp hendir, sigur John Martin Olsen.
Øll greinin um leysu hjólini kann lesast í Dimmalætting, sum kom í handlarnar farna vikuskiftið og eisini á Dimma+ HER


text:
Kvøldskúlin byrjar eftir heystferiuna
Í komandi viku fara skúlarnir í heystfrí, og nú styttist til kvøldskúlin fer í gongd.
Fyrsti undirvísingardagur í Havn verður mánadagin 17. oktobur. Eisini kring landið hava kvøldskúlarnir ítróttatilboð til teirra, ið bera brek.
Umframt kvøldskúlatilboð vera fleiri kappingar á skránni í vetur, sum tit vónandi eisini taka væl undir við.
Kalendari
Slóðir
Innanlanda
- Ítróttafelagið Smæran
- Ítróttafelagið Svanur
- Ítróttasamband Føroya
- Meginfelag teirra brekaðu
- Javni
- Sjóndepilin
- Deyvafelagið
Nlsk. sambondini fyri brekað
Altjóða sambond


text:
Vísandi til § 14 í høvuðssáttmálanum og ásannandi at arbeiðsmynstur, sløg av arbeiði og neyðugar dygdir alsamt broytist, eru partarnir komnir ásamt um at
§ 1
Fyri handlig arbeiðir, sum ikki eru serliga nevnd í § 1 til 4 í høvuðssáttmálanum, og sum krevja venjing, eru hesi fevnd av serarbeiðara-sáttmálanum:
Hópframleiðsla av betonelementum, aluminiums- og plastvindeygum, pakkitilfari, rútaglasi, glastrevjulutum og bygningselementum.
Montering av stál-, beton- og timburelementum. Uppsetan av stilladsum. Áleggjan av takpappi og gólvbelegningi.
Forskalling við kasettuformum, uppsetan av kantsteinum og áleggjan av betonflísum, legging av kloakrørum.
Arbeiði í timburhandlum við rammusagum, høvlum, pláusagum, kantfresarum og rundsagum í samband við tilgerð av plátum og timbri til útflýggjan.
§ 2
Lønin fyri frammanfyri nevndu arbeiðir verður ásett soleiðis:
Tímaløn 1. árið – ið verður at roknað sum yrkisvenjing: Sambært § 1a
Tímaløn 2. árið og síðan – við yrkisvenjing sb. Arbeiðsgevaraváttan: Sambært § 1a + 2,06 % av tímalønini
Fastløntir serarbeiðarar við yrkisvenjing verða løntir sambært § 1a + 2,06 % av tímalønini ferðir 173,33 tímar um mánaðin.
Aldursmarkið fyri at byrja yrkisvenjing er 18 ár.


text:
Signaðir eru teir sum gera boðini hjá honum,
at teir mega hava rætt til lívsins træ,
og mega ganga inn um portrini inn í staðin.
(Opb. 22:14 FKJ)
17 ¶ Hugsið ikki at eg eri
komin at oyða lógina, ella prophetarnar:
eg eri ikki komin at oyða, men at uppfylla.
18 Tí sanniliga sigi eg tykkum,
Til himin og jørð forganga, ein
smástavur ella ein stavkrókur skal
á ongum vísi forganga úr lógini,
til alt verði uppfylt.
19 Hvørsumhelst ið tessvegna
skal bróta eitt av hesum minstu
boðum, og skal læra menn so,
hann skal verða kallaður hin minsti
í kongadømi himins: men hvørsumhelst
ið skal gera og frálæra
tey, hin sami skal verða kallaður
mikil í kongadømi himins.
20 Tí eg sigi tykkum, At uttan
rættvísi tykkara skal bera av rættvísi
hinna skriftlærdu og Pharisearanna,
skulu tit í ongum føri ganga
inn í kongadømi himins.
( Matth. 5:17-20 FKJ )
21 ¶ Ikki hvør tann sum sigur
við meg, Harri, Harri, skal ganga
inn í kongadømi himins; men
hann ið ger vilja Faðirs míns sum
er í himni.
22 Mangir vilja siga við meg á
tí degi, Harri, Harri, hava vit ikki
propheterað í navni tínum? og í
navni tínum hava kastað út
djevlar? og í navni tínum gjørt
mong undurfull verk?
23 Og tá skal eg vátta teimum,
Eg kendi tykkum aldri: farið burtur
frá mær, tit ið virka misgerð.
( Matth. 7:21-23 FKJ )
TAÐ er tessvegna nú eingin
fordøming hjá teim sum eru
í Christi Jesusi, hvørjir ganga
ikki eftir kjøtinum, men eftir
Andanum.
( Rom. 8:1 FKJ )
Hvørsumhelst ið fremur synd
misbrýtur eisini lógina: tí synd er
misbrótingin av lógini.
( I. Jóh. 4:3 FKJ )
18 Flýggið siðloysi. Hvør synd
sum ein maður ger er uttanfyri
likamið; men hann sum fremur
siðloysi syndar ímóti sínum egna
likami.
19 Hvat? vita tit ikki at likam
tykkara er tempul Heilaga Andans
sum er í tykkum, sum tit hava av
Guði, og tit eru ikki tykkar egnu?
20 Tí tit eru keyptir við einum
virði : tessvegna dýrðmetið Guð í
likami tykkara, og í anda tykkara,
sum eru Guðs.
( I. Cor. 6:18-20 FKJ )
Vit vita at hvørsumhelst ið er
føddur av Guði syndar ikki; men
hann sum er gitin av Guði varðar
seg sjálvan, og hasin vondi nemur
hann ei.
( I. Jóh. 5:18 FKJ )
25 Ektamenn, elskið ektakonur
tykkara, enntá eins og Christus
eisini elskaði kirkjuna, og gav seg
sjálvan fyri hana;
26 At hann mátti halga og
reinsa hana við tváanini av vatni
við orðinum,
27 At hann mátti seta hana fram
fyri seg sjálvan ein dýrdsom kirkja,
ei havandi blett, ella rukku, ella
nakran slíkan lut; men at hon
skuldi vera heilag og uttan lýti.
( Eph. 5:25-27 FKJ )
6 Og eg hoyrdi sum var tað
røddin av eini miklari fjøld, og
sum røddin av mongum vøtnum,
og sum røddin av máttugum torum,
sigandi, Alleluia: tí Harrin
Guð alvaldur ræður.
7 Latum okkum vera glaðar og
fegnast, og geva heiður til hansara:
tí brúdleyp Lambsins er komið,
og vív hansara hevur gjørt seg
til reiðar.
8 Og til hennara varð givið at
hon skuldi verða klædd í fínt lín,
reint og hvítt: tí hitt fína línið er
rættvísi heilagra.
( Opb. 19:6-8 FKJ )
OG einglinum hjá kirkjuni í
Sar´-dis skriva; Hesar lutir
sigur hann sum hevur hinar sjey
Andar Guðs, og hinar sjey stjørnur;
Eg veit verk tíni, at tú hevurt
eitt navn at tú livirt, og ert deyður.
2 Ver árvakin, og styrk teir lutir
sum eru eftir, sum eru til reiðar
at doyggja: tí eg havi ikki funnið
verkini hjá tær fullkomin frammi
fyri Guði.
3 Minst til tessvegna hvussu
tú hevurt tikið ímóti og hoyrt,
og halt fast, og vend um. Um
tessvegna tú skalt ikki vaka, eg vil
koma á teg sum ein tjóvur, og tú
skalt ikki vita hvønn tíma eg vil
koma uppá teg.
4 Tú hevurt nøkur fá nøvn enntá
í Sar´-dis, sum hava ikki óreinkað
klæðir síni ; og teir skulu ganga við
mær í hvítum : tí teir eru verdigir.
5 Hann sum yvirvinnur, hin
sami skal verða klæddur í hvítan
búnað; og eg vil ikki sletta út navn
hansara út úr lívsins bók, men
eg vil játta navn hansara frammi
fyri Faðir mínum, og frammi fyri
einglum hansara.
6 Hann sum hevur oyra, lat
hann hoyra hvat Andin sigur við
kirkjurnar.
( Opb. 3:1-6 FKJ )
9 Vita tit ikki at hinir órættvísu
skulu ikki arva kongadømi Guðs?
verðið ikki villleiddir : hvørki siðloysingar,
ella avgudadýrkarar, ella
hordómsfremjarar, ella kvinnulátigir,
ella misbrúkarar av sær
sjálvum við mannkyni,
10 Ella tjóvar, ella gírigir, ella
drykkjumenn, ella illmælismenn,
ella peninganoyðarar, skulu arva
kongadømi Guðs.
11 Og slíkir vóru summir av
tykkum: men tit eru tváaðir, men
tit eru halgaðir, men tit eru rættvísgjørdir
í navni Harrans Jesu,
og við Anda Guðs várs.
( I. Cor. 6:9-11 FKJ )
29 Og um høgra eyga títt meinbogi
teg, slít tað úr, og kasta tað
frá tær : tí tað er gagnligt hjá tær
at ein av limum tínum skuldi glatast,
og ikki at heila likam títt
skuldi verðið kastað inn í helviti.
30 Og um høgra hond tín meinbogi
teg, sker hana av, og kasta
hana frá tær : tí tað er gagnligt hjá
tær at ein av limum tínum skuldi
glatast, og ikki at heila likam títt
skuldi verðið kastað inn í helviti.
( Matth. 5:29-30 FKJ )
23 Tí um nakar veri ein hoyrari
orðsins, og ikki ein gerari, hann er
líkur manni skoðandi sítt náttúrliga
andlit í einum glari:
24 Tí hann skoðar seg sjálvan,
og fer leið sína, og beinanvegin
gloymir hvørsháttar maður hann
var.
25 Men hvøriðso lítur inn í hina
fullkomnu lóg frælsis, og heldur
áfram harí, hann verandi ikki ein
gloymin hoyrari, men ein gerari
verksins, hesin maður skal vera
signaður í gerð síni.
26 Um nakar maður tykkara
millum tykist at vera trúrøkin, og
heldur ikki tungu síni í teymum,
men villleiðir sítt egna hjarta, trúrøkni
hesa mans er fáfongd.
27 Rein trúrøkni og ódálkað
frammi fyri Guði og Faðirinum
er henda, At vitja hini faðirleysu
og einkjur í líðing teirra, og at
varðveita seg sjálvan óblettaðan
frá heiminum.
( Jácob 1:23-27 FKJ )
(Sitatini eru úr aðru útgávu av FKJ N.T.)


text:
Liselotte Lyngsø er futurist og altjóða serfrøðingur í innovatión og futurologi. Frá 1996 - 2003 var hon granskingarleiðari á Institut for Fremtidsforskning, var síðani stjóri í hugskotsmenningarfyritøkuni Fahrenheit 212 og er nú partnari í ráðgevarafyritøkuni Future Navigator.
Fyrilestur á Vinnudegnum: Innovation i krisetider.
Ragnar Johannesen er løgfrøðingur á stóru bretsku advokatskrivstovuni Herbert Smith, og arbeiðir í løtuni í Moskva. Hann er serfrøðingur innan fígging, serstakliga lánsfígging. Eisini hevur hann verið útlæntur til oljufyritøkuna BP í London í sambandi við verkætlanir í Kasakstan og Miðasiu.
Fyrilestur á Vinnudegnum: Foreign Direct Investment - hví ikki eisini í Føroyum?
Vilmundur Jósefsson er Búskaparfrøðingur og virkandi formaður í íslendska arbeiðsgevarafelagnum, Samtøk Atvinnulífsins, har hann hevur sitið í nevndini síðan 2002. Hann er stjóri á matvørufyritøkuni Gæðafæði og var formaður í íslendska ídnaðarfelagnum, Samtøk Iðnaðarins, frá 2000 - 2006.
Fyrilestur á Vinnudegnum: Iceland in turbulent times - with good future prospects.
Páll Isholm hevur verið leiðari á Føroya Handilsskúla á Kambsdali síðan 2002. Hann er útbúgvin cand. mag. í norðurlendskum, samskifti og samfelagsfrøði. Hevur verið borgarstjóri og bygdaráðslimur í Gøtu kommunu og skrivari í Amnesty International Føroya Deild.
Fyrilestur á Vinnudegnum: Lærdómur er lættur at bera - ella er hann?


text:
Tey tóku bæði bachelorprógv við University of Nottingham Ningbo China í ávíkavist altjóða viðurskiftum við kinesiskum og altjóða búskapi og samskifti seinasta summar, og tey hava síðani verið starvslesandi í Vinnuhúsinum.
- Fólk halda ofta, at starvslesandi mest gera kaffi og taka telefonina, og soleiðis havi eg eisini skilt, at tað hevur verið hjá nógvum av mínum floksfelagum í Kina. Tí hevði eg ongantíð ímyndað mær, at eg skuldi fáa so nógvar góðar royndir burtur úr at vera í starvslæru í Føroyum, sigur Jóhanna.
Vinnuferð í Kina
Við sínum royndum úr Kina samskipaðu Dávid og Jóhanna, saman við starvsfólkum úr Vinnuhúsinum og Uttanríkis- og vinnumálaráðnum, vinnuferðina til Kina, sum landsstýrismaðurin í Uttanríkis- og vinnumálum, Poul Michelsen, stóð á odda fyri á heysti 2016. Við á ferðini vóru eisini 14 føroyskar fyritøkur, og fylgið taldi íalt 30-35 fólk.
- Vit vóru partur av toyminum, sum samskipaði ferðina, og so vóru vit eisini til taks á túrinum. Aftaná ferðina hava vit eisini skrivað eina drúgva vegleiðing til vinnuferðir, sum kann vera ein beinagrind til framtíðar ferðir, umframt at skriva ferðafrásøgnina frá ferðini, greiðir Dávid frá.
Ikki bara kinaførleikar
Men tað eru ikki bert kinaførleikar, ið geva spennandi avbjóðingar til starvslesandi í Føroyum. Jóhanna og Dávid hava eisini gjørt nógv kanningararbeiði í Vinnuhúsinum.
Heimafturkomin úr Kina kannaðu tey tørvin á útbúgvingini ‘byggismiður’ fyri Føroya Handverkmeistarafelag og vóru í samband við fleiri enn 100 fyritøkur, skrivaðu eina stutta frágreiðing, sum hevur verið til umrøðu í Yrkisútbúgvingarráðnum og liggur nú og bíðar eftir meiri viðgerð í Mentamálaráðnum.
Í desembur fóru tey undir at fyrireika eina kanning um umstøðurnar at reka vinnu í ymsu kommununum í Føroyum.
- Fleiri av okkara grannalondum gera slíkar kanningar at betra viðurskiftini millum privatu vinnuna og kommununar í Føroyum. Føroya Arbeiðsgevarafelag hevur leingi ætlað, at ein slík kanning skuldi gerast í Føroyum eisini, og so var upplagt, at vit bæði tóku okkum av hesum. Vit kunnaðu okkum fyrst um hinar norðurlendsku kanningarnar og gjørdu síðani spurnarblaðið við íblástri frá teimum, sigur Jóhanna.
Tú fært veruligar uppgávur í Føroyum
Jóhanna vísir á, at hon ofta hoyrir, at tey, sum hava starvslæru sum kravdan part av lestrinum og fara til Føroya, siga, at teirra floksfelagar næstan øvunda teimum uppgávurnar í Føroyum, tí eingin sleppur at gera so nógv og fáa so nógva ábyrgd sum tey, sum eru í starvslæru í Føroym.
- Mær hevur til dømis dámt rættiliga væl at roynt at havt ábyrgdina av heimasíðuni leinkjan.fo, sum Vinnuhúsið umsitir, og facebook bólkinum, sum hoyrir til. Eg eri veruliga sloppin at royna míni grafisku- og marknaðarførsluevni.
- Vit hava við einum miðvísum arbeiði fingið fleiri verkætlanir, lestrarstørv og praktikkstørv á heimasíðuna, kunna viðkomandi aktørar – bæði lesandi og onnur – og uppraðfest facebook síðuna hjá Leinkjuni, sum hevur fingið meiri enn dupult so nógvar fylgjarar, og nú røkkur longur út millum lesandi, leggur Dávid aftrat.
Jóhanna og Dávid hava eisini hjálpt Havbúnaðarfelagnum at savna upplýsingar til greiningar, Reiðarafelagið fyri Farmaskip at fáa til vega upplýsingar um barlastvatn og kunnað Ferðavinnufelagið um møguleikarnar á kinesiska ferðafólkamarknaðinum og at gera eina serliga Lonely Planet bók fyri Føroyar.
- Vit hava eisini hjálpt til við øðrum fyrifallandi uppgávum, verið við og umboða Vinnuhúsið á ymiskum fundum m.a. á Jobmatch umframt verið til taks, tá tørvur hevur verið á okkum, men hetta er sovorðið, sum hoyrir til at arbeiða í Føroyum. Tað gera øll – ikki bara starvslesandi, sigur Dávid smílandi.
Vinnuhúsið takkar Dávid og Jóhonnu fyri gott og miðvíst arbeiðið seinastu mánaðir og ynskir teimum alt tað besta framyvir.


text:
Erla Berghamar
13.08.2013 - 14:30
Tíðindi > Uttanlands > Vanlukkur
Á eini kaffistovu norðan fyri Bagdad doyðu í minsta lagi 24 fólk í gjárkvøldið, tá ein maður sprongdi eina bumbu, hann hevði uppi á sær. 18 fólk vórðu særd, skrivar Ritzau.
Stutt eftir brustu tvær bumbur aftrat í sama øki: Á einum fótbóltsvølli doyðu fimm fólk, teirra millum trý børn, og 14 fingu skaða. Á einum marknaði doyðu fýra fólk, tá ein bumban brast, og 20 vórðu særd.
Seinasti mánaðurin hevur verið tann ófriðarligasti í Irak í meir enn fimm ár. Um vikuskiftið vóru fleiri álop, sum kravdu 74 mannalív og særdu meir enn 320 fólk. Al-Quada í Irak hevur tikið ábyrgdina av álopunum.
Sambært yvirgangsfólkunum vóru álopini orsakað av, at irakskar trygdardeildir skuldu hava handtikið óvápnaðar muslimar í hópatali.
Sambært ST doyðu 1057 fólk av yvirgangi i Irak í juli mánaði.
(Mynd: The Telegraph)


text:
FINA hevur lagt út hesa video frá framløguni hjá Bob Bowman á FINA Golden Coaches Clinic í Windsor í vetur, um tað at venja besta svimjaran nakrantíð. Ógvuliga áhugavert!
Tag: Bob Bowman
Bowman um fyrireikingarnar hjá Phelps
Áhugaverd samrøða við Bob Bowman her, venjari hjá Michael Phelps, um fyrireikingarnar hjá teimum til stevnuna í Indianapolis farna vikuskifti, og um fyrireikingarnar framyvir. Millum annað avdúkar hann at Phelps var hálvgum niðurtrappaður til stevnuna, eitt 4 ella 5-tal á skala har 10 er fult úthvíldur.


text:
Samandráttur:
Línuskip: Vit væntað at fleiri línuskip koma at landa í vikuni. Tað verður ein blandingur av toski, longu, brosmu og hýsu. Skipini royna bæði á rygginum, á djúpum vatni og inni á grunninum. Okkurt línuskip er nýliga byrjaðir túr og koma tí neyvan at landa í vikuni. Líniskipini á Flemish Kap hava verði inni og landað. Fiskurin verður við byngjum sendur til Føroya. Fiskiskapurin hevur verði sera góður.
Útróður: Streymurin verður góður, men veðri verður ikki gott fyrst í vikuni, men betri seinni í vikuni, so vit vantað at bátarnir fara at gera nakrar túrar hóast alt.Les meir


text:
Nýggja heitið
Flogvit er nýggja navni á stuðulinum, ið MFS veitir til lesandi!
Nýggja heitið, Flogvit, er sett saman av orðinum at flúgva og vitan. Hetta kundi ikki passa betur til stuðulin hjá MFS, ið verður latin til ferðing (oftast flúgving) í samband við at innsavna vitan.
Rólant Waag Dam, lesandi á RUC, eigur hugskotið.
Søk nú!
Stuðul frá Flogvit verður játtaður tvær ferðir um ári, á vári og á heysti. Freistir at søkja eru 1. apríl og 1. oktober á hvørjum ári.
Ferðing, sum stuðul verður søktur til, skal vera farin fram í tí tíðarskeiðinum, sum søkt verður til. Verður t.d. søkt 1. apríl skal ferðin vera farin fram í tíðarskeiðinum oktober-apríl sama ár. Les meira um Flogvit á www.mfs.fo/flogvit


text:
HB best umboðað á U17 landsliðnum
Dreingir30-06-2017 - Helgi Nielsen
Thomas Thinggard, landsliðsvenjari hevur í dag úttikið hópin hjá U17 dreingjum, sum um 4 vikur skulu til Íslands at luttaka í Norðurlandameistarakappingini.
Landsliðsvenjarin sigur, at talan er um sterkan hóp, og sum HB'arar kunnu vit fegnast um, at HB er best umboðaða liðið í hópinum við ikki færri enn 6 leikarum, um vit síggja burtur frá Hanus í FC Midtjylland.
Teir úttiknu frá HB eru: Bjarti Vitalis Mørk, Petur Ovi Hjaltalin Dam, Regin í Geil Jacobsen, Sveinur Lava Olsen, Símun Sólheim og Leivur Fossdal Guttesen.
Kappingin verður sum sagt í Íslandi frá 28. juli til 6. august, og vit ynskja sjálvandi okkara dreingjum og liðnum annars bestu eyðnu í kappingini.


text:
Víkingur á vitjan í Gundadali
1. lið19-04-2013 - Jónfinn Petursson
Undan 6. umfari í Effodeildini: HB - Víkingur
Eins og hjá kvinnunum fær Effolið okkara seg rættuliga roynt sunnudagin, tá Víkingur kemur á vitjan. Toppuppgerð er á skránni.
Víkingur hevur sanniliga verið flúgvandi higartil í kappingini og liggur fremst í Effodeildini. Ikki er munurin millum fremstu liðini stórur, men fremst er fremst.
Tá tað er sagt, kunnu vit eisini staðfesta, at stigini, ið eru vunnin, eru vunnin á heimavølli, og tað er eisini vert at notera sær, at Víkingur sum einasta lið í kappingini higartil hevur spælt 4 av 5 dystum á heimavølli!
Einasta tapið higartil hevur verið á útivølli, tá teir í Gundadali í 2. umfari vórðu smurdir av av B36. Hetta fingu teir hevnt seinasta vikuskifti, tá teir vunnu ein tepran 2-1 sigur á B36, ið góðan part av dystinum spældi við 10 monnum.
Hjá okkum hevur gongdin higartil verið skilagóð, og hóast vágamenn vóru rættuliga tungir at dansa við, megnaðu vit at skapa møguleikar til ein trivaligan sigur, tó uttan at skora tað forloysandi málið.
Sunnudagin verður tó umráðandi at ansa okkum sera væl, men hinvegin ikki so væl at vit gloyma at spæla okkara spæl og vísa gestunum, at í Gundadali ráða vit og eingin annar.
Gera vit tað, eigur at gangast okkum gott. Vit gleða okkum almikið til spennandi dyst sunnudagin og fara at ynskja øllum vitjandi hjartaliga vælkomnum í Gundadal.
Koyr á, HB!!!
Allir dystirnir í 6. umfari í Effodeildini eru hesir:
1904 AB – NSÍ
2104 ÍF – KÍ
2104 07 Vestur – B36
2104 EB/Streymur – TB
2104 HB - Víkingur


text:
Til Lindu
- Frumsýning og innsavningartiltak til Fountain House Føroyar grunnin
Nú verður aftur høvi, at geva tær sjálvum eitt sjáldsamt upplivilsi - og samstundis stuðla einum góðum endamálið, nevnliga Fountain House Føroyar grunninum.
Hesaferð snýr tað seg um eina søgu. Fari verður aftur til tað staðið, har tað heila byrjaði. Aftur til persónin, ið bleiv miðpunktið í arbeiðinum fram ímóti, at fáa eitt Fountain House í Føroyum.
Søgan um Rasmus Rasmussen, fortald av tvíburðasystir hansara, Lindu Mortansdóttir.
Kom við Lindu á ferð aftur til Føroyar, har leita verður eftir søguni um beiggja hennara, Rasmus. Søgan, um tónleikin, um gleðina, um stríðið, um sorgina og um saknin.
Føroya fyrsti útvarpsbiografur
Høvið verður at hoyra hesa søguna sum eina felags lurtarauppliving. Kom og hoyr søguna fortalda í myrkri. Lurta, saman við áhoyrarafjøldini, eins og sat tú í einum biografi og hugdi eftir einum filmi - men í staðin fyri at hyggja, lat so oyruni fanga títt hugflog og tekna soleiðis tínar egnu myndir, ið fylgja við søguni.
Hetta verður ein verðinsfrumsýning. Linda verður til staðar og ferð at svara spunringum eftir sýningina.


text:
I yngra bólkinum, 4. flokkur og yngri, gjørdist talan um sera spennandi kapping í millum serliga Havnina og Kollafjørð. Eftir javnleik ímóti Klaksvík og Havnini, telvdu kollifirðingar eirindaleyst við einum endaspurti uppá fýra 4-0 sigrar. Men tað varð júst uppgerðin í móti Klaksvík í fyrsta umfarinum, sum avgjørdi oddastríðið. Havnin fekk betri úrtøku enn Kollafjørður og vann kappingina við 1 stigi tá avtornaði. Klaksvíkingar vunnu trygt bronsuna.
4. borð hjá Havnini, sum telvdi í fyrru kappingini í Klaksvík, Gilli í Hoyvík, hevði forfall til kappingina í dag. Í hansara stað telvdi Kaj Olsen einastandandi væl og vann liðnum 6 av 7 møguligum stigum. Boðar frá góðari breidd hjá vinnarunum.
Havnin (25), Kollafjørður 1 (24), Klaksvík (19), Sandavágur (12½), Viðareiði (9½), Havnin 2 (8½), Kollafjørður 3 (7½), Kollafjørður 2 (6).
Liðið úr Havnini var mannað við: Áron R. Fjallheim, Eli W. Finnsson, Leif R. Fjallheim og Kaj Olsen.
Lagt er upp til eitt satt drama um FM-heitið – og steypið – í finaluni 16. mai, ímillum serliga Havnina, Kollafjørð og Klaksvík.
Í eldra bólkinum, 5. flokk og eldri, hildu sera royndu unglingarnir úr Havnini fast um oddasessin og vunnu Gull. Liðið er mannað við fyrrverandi og núverandi unglingaføroyameistarunum, Heiðriki Tindskarð Jacobsen og Sáru Traber Olsen, umframt Rúna Tindskarð Jacobsen og Johan Hentze. Men tað boðar frá sera góðum tilfeingi av ungum góðum telvarum, at kappingin um FM-heitið hóast hetta als ikki er avgjørd. Havnin hevur vunnið FM-steypið seinastu trý árini, men tað er als ikki givið at sigursrøðin heldur fram. Tí Klaksvíkingar, sum vunnu silvur í Kollafirði í dag og Sandavágur, sum vann bronsuna, geva liðnum úr Havnini ein skarpan gang.
Havnin (20), Klaksvík (18), Sandavágur (17½), Kollafjørður 1 (11½), Kollafjørður 2 (9), Kollafjørður 3 (7½), Kollafjørður 4 (½).
Finalan verður telvað 16. mai. Tá verða aldursbólkarnir býttir í tveir bólkar, har bestu liðini frá innleiðandi kappingunum telva um FM-heitið, meðan hini liðini telva um gull, silvur og bronsukrónur í opnu kappingini. T.v.s. telvaðar verða 4 kappingar samstundis, har heiðursmerkir verða latin nr. 1,2 og 3.
Dávur Jacobsen, nevndarlimur í Talvsambandi Føroya, handaði medaljur til stoltu vinnararnar.
Myndir: Hjalti Toftum Jógvansson/Sanna Djurhuus/Finn Larsen.


text:
"Etið saman" í Ribarhúsi
Fríggjadagin 19. Mai kl 15:30 – 17:30 skipar Fólkaheilsuráðið fyri átuliga átakinum “Etið saman”. Í Fuglafirði møtast vit í Ribarhúsi, har Muntra fer at borðreiða dygdargóðar, leskiligar rávørur úr Føroyum og grannalondum okkara. Tiltakið er fyri øll og ókeypis! Vælgagnist.
Helena Kjeld í Ribarhúsi
Djørv eru tey ungu. Tey fara út um landoddarnar at søkja sær kunning á ymsan hátt, so teimum verður ein lívsleið t.d. á tí skapandi breytini - livandi ljós og føgur. Helena Kjeld er ikki nakað undantak, men hevur í 6 mánaðir í seinastuni verið á listaháskúlanum í Holbæk, har hon hevur havt málningalist.
Kvøldskúlaframsýning í Ribarhúsi
Vælkomin á Kvøldskúlaframsýning í Gallerí Ribarhús frá leygardegnum 22. apríl til og við flaggdagin, týsdagin 25. apríl.


text:
FORELDRINI EIGA BARNIÐ Einki er so sjálvsagt sum tað. Hetta merkir samstundis, at foreldrini eru okkara týdningarmestu samstarvsfelagar, tá ið vit skulu skapa trivnað fyri barnið og hjálpa tí við at fáa ein góðan uppvøkstur. Hvussu fáa vit foreldrini við upp á hetta makkara skap?
Jú, øll foreldur vita, at tey eru ein umráðandi partur av uppalingini hjá barninum; men nógv gerast kløkk, tá ið vit fortelja teimum, at tey ofta
eisini gera allan munin, tá ið barnið skal fáa ein góðan skúlaflokk ella vinaskara. Tá ið vit bera teimum henda greiða boðskap, síggja foreldrini eina meining í samspælinum við onnur um at menna skúlaflokkin hjá barninum – og so er sloppið. Tí er tað so týdningarmikið at halda fast í góðu gongdini við foreldra fundum í SSP-høpi. Her læra foreldur hvønn annan at kenna og kunnu geva hvør øðrum íblástur um
uppaling og lívsáskoðanir. Aðrastaðni er sannað, at eitt slíkt samspæl millum heim og skúla virkar í verki og skapar felagsskap í flokkunum. Tak t.d. íslendingar. Teir hava leingi spælt ein stóran leiklut í lívinum hjá børnum sínum, og í nógv ár hava foreldra bólkar har á landi eggjað øðrum foreldrum at koma á foreldrafundir. Latið okkum taka hesa læru til okkara og lyfta í felag saman við flokslæraranum og SSP.
Óli Rubeksen, SSP ráðgevi
2
SAMAN OG HVØR SÆR
GRUNDARSTEINURIN UNDIR FYRIBYRGINGAR ARBEIÐINUM ER AT SKAPA ØLLUM Í SAM FELAGNUM GÓÐ, TRYGG OG MENNANDI KOR.
SSP hevur tað góða í lívinum í fokus og hevur hesi tilboð í fólkaskúlanum:
bjóðar hesa undirvising:
SPÆLIBÓLKAR
1. FLOKKUR
KNÝTA BOND
6. FLOKKUR
TRYGGARI Á NETINUM
9. FLOKKUR
frá skúlabyrjan
millum foreldrini í 4. flokkunum
ferðsla
etikkur á netinum harðskapur og revsiváttan
UNG OG LÍVIÐ í 7.-8. flokkunum
3
KNÝTA BOND MILLUM FORELDRINI Foreldraforum er, tá ið foreldur í einum flokki hittast og skifta orð um áskoðarnir, rammur og hugskot fyri trivnaðin og sosiala
lívið í flokkinum. Miðvíst arbeiði við trivnaðinum og vælferðini hjá næmingunum fremur umhvørvið fyri læring og menning av lívsførleikum.
1.
Innlit í støðuna hjá børnunum hjá hvør øðrum fremur trivnað.
2.
Fyribyrgja ósemjur, arging og happing.
3.
Felags rammur fyri veitslur, rúsdrekka, nær barnið skal verða inni o.l. stuðlar foreldrum sum uppalarar.
HVÍ SKULU VIT HAVA
FORELDRAFORUM?
4.
4
Lættari at loysa trupulleikar, tá ið foreldrini kenna hvønn annan og hava avtalað, at tosa saman, um ein er í iva.
5.
At fyribyrgja misskiljingar, frustratión og óvissu í uppalingini.
TAÐ GÓÐA LÍVIÐ Í fyribyrgjandi arbeiðinum skal arbeiðast miðvíst við at fremja hugburðin um tað góða lívið. At ein og hvør hevur ábyrgd fyri egnum gerðum. Ein týðandi táttur er fatanin av sosiala lívinum og upplivingar, sum javnaldrarnir halda vera rættar. M.a. verður arbeitt við ábyrgdini at velja eitt virkið ungsdómslív uttan rúsdrekka, avbjóðingar í talgilda heiminum, vinarlag og venjingum sum aktivera næmingarnar og leggja upp til orðaskifti um hugburð og atburð.
7. FLOKKUR
Mælt verður til miðvísa frálæru í 7. flokkunum. Átakið skal somuleiðis venda sær til foreldrini og teirra leiklut sum uppalarar.
8. FLOKKUR
Mælt verður til at halda fast við ta tilgongd, ið byrja varð í 7. flokki viðvíkjandi rúsdrekka
UNDIRVÍSINGARTILFAR:
• • • •
PRÁT UM RÚSDREKKA FORELDRAFUNDIR KUNNU MINKA UM DRYKKJUSKAPIN HJÁ UNGUM SAMSPÆLIÐ LION’S QUEST
5
FYRIBYRGJANDI ARBEIÐI OG SPÆLIBÓLKAR
HVAT KUNNA VIT GERA? SPÆLIBÓLKAR
Børnini ganga í flokki saman í nógv ár, og hóast tey eru saman øll hesi árini og allar skúladagarnar, er als ikki vist, at tey kenna hvønn annan serliga væl. Tey hava kanska eina mynd av hvørjum øðrum, sum í summum førum passar væl, og í øðrum førum er heilt av leið. Spælibólkar er eitt
6
umhvørvi, har øll hava møguleika at verða sædd og hoyrd og koma til orðanna og er ein sera góður máti at arbeiða við trivnaði. Allir limirnir í bólkinum sleppa at vísa sítt virði í tryggum heimligum umhvørvi, ið foreldrini vara av. Samumtikið snýr tað seg um at styrkja sosiala kapitalin í einstaka flokkinum
MEIRA RØRSLA, BETRI TRIVNAÐUR
SPÆLILIÐIÐ
AKT og SSP hava eitt felags endamál, sum er at arbeiða við átøkum fyri at fáa næmingarnar at trívast. Endamálið við Spæliliðnum er at fáa næmingar at røra seg meir og verða kropsliga virknar. Dentur verður lagdur á at fáa teir yngru næmingarnar at spæla í skúlagarðinum í fríkorterunum. Ein partur í uppgávuni hjá Spæliliðnum er eisini at bøta um trivnaðin. Spæliðið er á henda hátt við til at skapa lív í skúlagarðinum – bæði kropsliga og sosialt. Næmingar úr 7. flokki skipa fyri. Hesir næmingar hava verið á skeiði, har teir venja hvussu teir kunnu standa fyri uppgávuni. Fyri at tryggja at tey ungu í spæli liðn um hava ábyrgdarfólk at venda sær til, er ein lærari akkersfólk hjá Spæliliðnum.
7
SAMSKIFTIÐ Í SKÚLANUM Endamálið við hesum heftinum er at hjálpa tykkara skúla í gongd við eitt samskifti um talgildan trivnað og virðir skúlans í sambandi við netmiðla nýtsluna hjá børnum og vaksnum.
Í heftinum eru nøkur tvístøðukort, sum kunnu vera grundarlag undir arbeiðnum í ymisku eindunum í skúlanum: leiðslutoymi, skúlastýri, starvsfólk, næmingar og foreldur.
Í heftinum eru uppskot til arbeiðshættir, so bæði leiðsla, skúlastýri, foreldur, næmingar og lærarar við kunnu vera við í tilgongd ini, og samskiftið soleiðis gongur millum hesar bólkar. Meira tilfar er at finna á digitaldialog.dk
MÁLBÓLKUR
Heftið vendir sær fyrst og fremst til skúla leiðarar, skúlastýrir, lærarar og starvs fólk, sum halda, at tað er tørvur á at seta evnið á dagsskránna. Tilfarið kann eisini nýtast í øðrum høpi t.d. í frítíðar stovnum.
8
HEFTI UM TALGILT SAMSKIFTI Í SKÚLANUM Heftið Talgilt samskifti, hevur til endamáls at hjálpa hvørjum einstøkum skúla at fara undir at viðgera hetta áhugaverda evnið í sambandi við netmiðlanýtsluna hjá børnum og vaksnum. Heftið fevnir m.a. um nøkur sonevnd tvístøðu kort, sum kunnu verða grundarlag undir arbeiðinum. Her eru eisini uppskot til arbeiðshættir, har bæði leiðsla, skúlastýri, foreldur og næmingar eiga lut í tilgongdini, samstundis um at hesir bólkar samskifta sínámillum.
SSP MÆLIR TIL,
at skúlarnir arbeiða við evninum eftir hesum leisti: Eitt fólk umboðandi SSP vitjar á skúlanum og leggur upp til eina tilgongd, sum fevnir um
1.
Upplegg fyri skúlastýri og leiðslu
2.
Skipa eina arbeiðsgongd og vegleiðing fyri akkersfólkið
3.
Tíðarætlan
4 tímar eru settir av til hetta. Hevur skúlin áhuga í hesum tilboði, ið er ókeypis, eru tit vælkomin at seta tykkum í samband við SSP ráðgevingina.
9
Á NETINUM ATBURÐUR OG TRIVNAÐUR Elektroniskir samskiftis miðlar eru ein partur av gerandisdegnum hjá børnum og ungum. Fartelefonin og internetið eru komin fyri at verða, og tú kanst eins væl taka í hondina á barninum og leiða tað gjøgnum vandarnar á netinum. Fyri at fyrbyrgja kriminaliteti við elektroniskum miðlum, er neyðugt við miðvísari undirvísing og átøk um, soleiðis bæði næmingar og for eldur fáa innlit og eru tilvitaði um at taka tey
10
røttu valini. Evnið er elektroniskt samskifti hjá børnum, og endamálið er at læra tey at ferðast tryggari á internetinum, læra tey at verja sínar upplýsingar og sítt privatlív og annars, hvar markið er fyri, hvat er loyvt og ikki loyvt at gera á netinum.
4. FLOKKUR
Sum upptakt til altjóða trygga internet dagin 6. februar 2018, verður mælt til, at evnið verður viðgjørt saman við næmingar í 4. flokki. Átakið skal somuleiðis venda sær til foreldrini. UNDIRVÍSINGARTILFAR: •At ferðast á netinum
FERÐAST Á NETINUM At reika á netinum er ein natúrligur partur av gerandisdegnum hjá flest øllum, bæði børnum og vaksnum. Hetta setur krøv um skilagóðan atburð og hvussu tú tryggjar títt privatlív. Undirvísingartilfarið leggur dent á fimm viðkomandi tættir, ið stuðla upp undir fyribyrgjandi gongdina, ið er:
Ein væl tilrættisløgd undirvísingargongd í ymiskum lærugreinum, har næmingurin fer í dýpdina saman við sínum floks feløgum, tryggjar at evnið verður tikið í álvara og fær neyðuga viðgerð. Somuleiðis er sera umráðandi, at foreldrini hava ein virknan leiklut. Fyri hvørt evni er ein heimasetningur, har foreldrini og barnið í felag viðgera
ymiskar spurningar, ið stinga seg upp í kjalarvørrinum av kunningartøknini. Ein slík skipað tilgongd er –saman við foreldrafundum og øðrum átøkum í SSP – við til at menta okkara børn og ungu til at gerast skilagóðir og vandaligir brúkarar, tá ið teir reika á netinum og brúka mongu pallarnir og samskiftishættirnar har.
VITAN + HUGBURÐUR=
ATBURÐUR
UNDIRVÍSINGARTILFAR: snar.fo/ssp
11
ÁTØK
SKÚLAÁRIÐ 2017-2018 EVNI
MÁLBÓLKUR
TÍÐARSKEIÐ
Knýta sambond millum foreldur Øll foreldur
Alt árið
Spælibólkar
Frá skúlabyrjan
Alt árið
At ferðast á netinum
4. flokkar
23.10.17 - 06.02.18
Ungur og lívið
7. flokkar
19.02.18 - 02.03.18
Ungur og lívið
8. flokkar
Alt árið
Kveikingardagur
03.11.17
POLITI BJÓÐAR UNDIRVÍSING
12
Ferðsluundirvísing
1. flokkar
Alt árið
Etikkur á netinum
6. flokkar
Alt árið
Harðskapur og revsiváttan
9. flokkar
Alt árið
KVEIKINGARDAGURIN 3. NOVEMBER 2017 KL. 9-16 Í NORÐURLANDAHÚSINUM
Ein kveikjandi dagur at stimbra tvør profesionella samstarvið í SSP, at login áhaldandi brennur fyri rættindinum hjá børnum og ungum til eitt virðuligt lív.
B R E L L B I TA R Ú R S K R Á N N I
Sálarlig heilsa
Lidja Kolouh – Søderlund, verkætlarnarleiðari “Unga i norden” Nordens Vælfærdscenter
Fólkaheilsa
Rúsdrekkanýtsla hjá vaksnum, sæð við eygunum hjá børnum Alisa Hammar, fyribyrgingarráðgevi Blái Krossur
Magni Mohr, formaður Fólkaheilsuráðið
Barnalív í SSP høpi
Louise Brandstrup og Louise Ørum Skytt, SSP konsulentar Viborg kommuna
At hjálpa sínum næsta Rólant í Skorðini, heimsspekingur
13
12 1.
GÓÐ RÁÐ
Gev tær stundir til at vera saman við barninum heilt frá tí, at barnið er lítið. Spæl við barnið og hav tað við í tí, sum tit fáast við heima.
2.
Set tær sum mál, at tú í minsta lagi eitt korter um dagin savnar teg um at vera 100% saman við barninum. Bæði tú og barnið merkja um nærveran er verulig.
3.
Skal barnið læra at taka ábyrgd, mást tú vísa barninum álit. Lat barnið vera við, tá ið avgerðir verða tiknar og gev tí á tann hátt lut í ábyrgdini. Ábyrgdarkensluna taka tey við út í lívið.
4.
8.
Hevur tú illgruna um, at barn títt hevur stolið, so spyr barnið, hvaðani tað hevur lutirnar ella pengarnar frá. Spyr opið, uttan at vera dømandi.
9.
Hav eyguni við, at barn títt er í skúla hvønn dag. Gerst tú varugur við, at hann ella hon skulkar, so set teg í samband við skúlan.
10.
Kanna uttan at bróta álitið, um barn títt fer í skúla. Men ver opin um, at tú ætlar at ringja til skúlan ella foreldrini hjá vinfólkunum.
11.
5.
Skipa foreldrasamstarv, tað hjálpir bæði børnum og ungum í vandabólkum og heilum flokkum. Kennast foreldrini er lættari at gera felags reglur fyri tykkara børn og ungdómar, um t.d. hvussu seint tey sleppa at vera úti. Eisini er lættari at samskifta, um tit hava ampa av onkrum viðvíkjandi teirra barnið.
6.
Vilt tú hjálpa barninum, so er tað umráðandi at biðja um hjálp og siga frá tínum ekka á skúlanum, í frítíðartilhaldum ella hjá sosialu myndugleikunum.
Lær barnið at loysa trupulleikar, tað læriri einki av, at tú loysir trupulleikarnar fyri tað. Lat barnið sjálvt koma við uppskoti til loysn. Bein á rætta leið, men tak ikki uppgávuna frá tí. Sjálvsvirðing minkar um vandan fyri, at ung enda úti í vandastøðum. Styrk sjálvsvirðingina við nærveru og viðurkenning, tá ið barnið ger okkurt gott.
14
7.
Gev gætur, um barn títt broytir atburð og hav eyga við niðanfyri nevndu teknum hjá tannáringum: • er brádliga nógv úti eller læsir seg inni á kamarinum? • flákrar við eygunum og lurtar ikki eftir tí, tú sigur? • er í ringum lag og øsir seg um smálutir? • heldur seg fyri seg sjálva/n?
Um tú hevur varhuga um, at okkurt ikki ruggar rætt, skalt tú taka tað í álvara og reagera.
12.
#samtykki
Sex uttan samtykki er brot á kynsligu rættindini og kropsliga sjálvræðið hjá tí einstaka. Les meira um mannarættindi og kropslig rættindi á www.amnesty.fo
1513
SOLEIÐIS FYRIBYR Danski stovnurin Det Kriminal præventive Råd hevur ment ein fyribyrgingarmyndil, sum skal lýsa ta torgreiddu heild, ið má vera støðið undir royndunum at fyribyrgja kriminaliteti. Tað hevur verið ógvuliga ymiskt, hvussu fólk, ið virka á hesum øki, hava hugsað um kriminalitetsfyribyrging, alt eftir fakligum støði, arbeiðsuppgávu ella øðrum. Fyribyrgingarmyndilin er eitt boð á eitt felags fatanargrundarlag at samskifta út frá, tá ið fleiri aktørar við ymiskum fortreytum hittast og skifta orð um ætlanir og íverksetan av átøkum, sum hava til endamáls at fyribyrgja kriminaliteti.
SOLEIÐIS VERÐUR MYNDILIN BRÚKTUR
Myndilin kann gera tað lættari at fáa eina felags fatan sum støði undir teimum fakligu viðgerðunum, sum alla tíðina fara fram innan SSP. Eitt nú um, hvussu tey ymisku átøkini skulu raðfestast, hvør faklig umhugsan skal vera grundarlag undir einstøku átøkunum o.a. Myndilin lýsir tørvin á at fáa tey trý stigini at hanga saman – tey uppbyggjandi átøkini skulu styðja upp undir tey fyribyrgjandi átøkini, sum síðani skulu styðja upp undir tey kriminalitetsfyribyrgjandi átøkini.
KRIMINALITETSFYRIBYRGIN FYRIBYRGIN UPPBYGGJANDI
16
Endamálið at skapa øllum í samfelagnum góð, trygg og mennandi kor.
RGJA VIT Tað er sostatt ikki nóg mikið bara at gera átøk, sum eru kriminalitetsfyribyrg jandi, tí so verða vit ofta ov sein á sjóvarfallinum.
VANDAFAKTORAR OG VERNDARFAKTORAR
Vandafaktorar og verndarfaktorar verða allýstir eitt sindur ymiskt alt eftir hvørjum sambandi tað er í. DKR tekur støðið í hesum báðum allýsingunum: Ein vandafaktorur boðar frá øktum sannlíkindum fyri kriminaliteti seinni. Gransking ger mun á einstaklinga faktorum, familjufaktorum, um hvørvisfaktorum og bygnaðarfaktorum. Lág sjávsstýring er eitt dømi um einstaklinga vanda faktor, meðan rúsmisnýtsla hjá foreldrunum er ein familjuvandafaktorur.
UPPBYGGING
Hugtakið uppbygging merkir tey átøk, sum snúgva seg um: Henda breiða allýsing fevnir um tey átøk, sum styrkja bæði samfelagið og tann einstaka grundleggjandi. At hugtakið er niðast í myndlinum vísir, at tey uppbyggjandi átøkini eru grundarsteinarnir undir fyribyrgingararbeiðnum. Tað kunna vera politisk, umsitingarlig ella privat átøk, sum kunnu vera landsumfatandi ella lokal. Átøkini á uppbyggingarstiginum kunnu í størri ella minni mun hava kriminalitetsfyribyrgjandi árin, men grundgevingin fyri teimum er sjáldan tann, at tey eru kriminalitetsfyribyrgjandi. Grund gevingin fyri átøk á hesum stiginum er fyrst og fremst, at tey hava almennan týdning og eru gagnlig fyri øll
Ein verndarfaktorur boðar frá lítlum sannlíki fyri kriminaliteti seinni og tekur burtur ella minkar árinið av vanda faktorum. Eisini her ger granskingin mun á ein staklingafaktorum, familjufaktorum, umhvørvis faktorum og bygnaðar faktorum. At hava eina jaliga sjálvsfatan er dømi um einstaklingaverndarfaktor, og tað at hava jalig viðurskifti við foreldrini er eitt dømi um ein familju verndarfaktorur. Allýsingin íblástur frá David P. Farrington, „Saving children from a life of Crime“. 2007
17
BJĂ“Ă?AR UNDIRVĂ?SING SKRĂ IN: 1. FLOKKUR – ferĂ°sluundirvĂsing 6. FLOKKUR – etikkur ĂĄ netinum 9. FLOKKUR – harĂ°skapur + revsivĂĄttan
SSP POLITISTAR
NĂŚrri kunning og avtalur um undirvĂsingina fĂŚst viĂ° at venda sĂŚr til SSP politistin à økinum ella ĂĄ ssp@politi.fo
16
18
TĂłrshavn og har ĂĄ leiĂ°: NorĂ°oyggjar og Eysturoy: NorĂ°oyggjar og Eysturoy: VĂĄgar og NorĂ°streymoy: 5CPFQ[ 5WĂŒWTQ[
1 2
Mariann Reinert, tlf. 284812 Sigmund Petersen, tlf. 792050 Birgir Magnussen, tlf. 287910 Ragnar Ă Haraldsstovu, tlf. 284388 4QUC/QTVGPUGPVNH .CTU/Ă˜NNGTVNH
MANNAGONGDIN: FlokslÌrarin og SSP lÌrarin velja og samskipa tiltøkini å skúlanum
SSP lĂŚrarin ger avtalur viĂ° SSP politistin um undirvĂsing
KRIMINALFYRIBYRGJANDI UNDIRVÍSING ENDAMÁL: • At tryggja at næmingurin skilir grundarlagið fyri at hava lógir og viðtøkur. • At eggja næminginum til at fylgja og liva eftir hesum. • At stuðla næminginum til at vera føran fyri sjálvstøðugt og ábyrgdarfult at velja eitt gott lív, bæði hvør sær og samfelagsliga. • At næmingurin kennir møguleikarnar fyri revsingum og øðrum rættarligum fylgjum í sambandi við eitt lógarbrot – undir hesum, møguleikanum fyri endurgjaldskravi, og blett á revsiváttinina.
HUGBURÐUR OG FATAN: • At fáa næmingin at skilja og viðurkenna teir kensluligu, viðkvæmu, sosialu og persónligu trupulleikarnar, sum eru orsøk til, at menniskju fremja lógarbrot. • At fáa næmingin at viðurkenna, at tað er óhugaligt at vera útsettur fyri einum lógarbroti. • At fáa næmingin at taka støðu til øll tey val, sum verður borðreitt fyri honum dagliga.
ÁSETINGAR: • Undirvísingartímarnir skulu fyrireikast og fremjast soleiðis, at teir innihalda ein faktuellan part og ein hugburðsvirkandi part. Í faktuella partinum verður upplýst um rein fakta, meðan tað í tí hugburðsvirkandi partinum verður lagt upp til kjak um evnið, sum undirvísingin snýr seg um. Endamálið við kjakinum er, at vekja áhugan hjá næminginum um evnið.
17
19
Barnavernd Børn hava rætt til eitt gott lív, og lógin um barnavernd ger sítt til at tryggja hetta. Landið er skipað í átta øki við hvør síni barnaverndartænastu. Barnaverndartænasturnar hava ábyrgd av, at børn, sum liva undir viðurskiftum, ið kunnu skaða teirra heilsu og menning, fáa neyðugu hjálpina. Ymsar fyriskipanir verða tá settar í verk í samstarvi við foreldramyndugleikan. Tað hevur avgerandi týdning, at vit øll gáa eftir, um børnini trívast. Tá tú er stúrin um eitt barn, kann verða neyðugt at boða barnaverndartænastuni frá, so nakað verður gjørt við støðuna. Eisini tá er sera umráðandi at samstarva við foreldrini, so gongdar leiðir kunnu ƂPPCUVÉHGNCI Les meira um barnavernd á bvs.fo
20
BarnahĂşsiĂ° 6CĂŒGTGKPĂ?VGURKNKIUCPPTQ[PFCVVCĂŒĆ‚PPCUVDĂ”TP og ung, sum eru fyri harĂ°skapi og kynsligum ĂĄgangi. Eitt BarnahĂşs er tĂ sett ĂĄ stovn, sum skal tryggja eitt gott og skipaĂ° tvørfakligt arbeiĂ°i viĂ° børnum og avvarĂ°andi Ă mĂĄlum um kynsligan ella annan ĂĄgang. Ă? BarnahĂşsinum verĂ°ur samstarvaĂ° tvørtur um kommunu- og fakmørk: millum barnaverndartĂŚnastu, løgreglu og heilsuverk, og partarnir gera Ă mest møguligan mun sĂtt arbeiĂ°i inni har.
Mannagongdin er tann, at tå mål um harðskap og kynsligan ågang koma fram, heita barnaverndartÌnasturnar å Barnahúsið um at greiða målið. Barnaverndarstova Føroya umsitur og rekur Barnahúsið, og eitt fast starvsfólkatoymi, ið er serútbúgvið og serliga skikkað at taka sÌr av målum um ågang móti børnum, er knýtt at húsinum.
BarnahĂşsiĂ° er eitt barnavinarliga innrĂŚttaĂ° hĂşs, so barniĂ° skal kenna seg trygt. Ă? BarnahĂşsinum verĂ°ur mĂĄliĂ° kannaĂ°, avhoyringin verĂ°ur fest ĂĄ band og barniĂ° kann fĂĄa kreppuhjĂĄlp saman viĂ° teimum avvarĂ°andi. Serligt fyrilit verĂ°ur sostatt tikiĂ° fyri einstaka barninum, so taĂ° sleppur undan at GPFWTVCMCUÉPCHT½ITGKĂŒKPIĆfGKTKHGTĂŒKT
Les meira um BarnahĂşsiĂ° ĂĄ bvs.fo
BarnahĂşsiĂ° varĂ° sett ĂĄ stovn 1. januar 2014, og er eitt samstarv millum Barnaverndarstovuna og AlmannarĂĄĂ°iĂ°.
21
KYNSLIGUR ÁGANGUR SKAL ONGANTÍÐ GÓÐTAKAST Málið er, at einki barn í Føroyum skal vera fyri ágangi. Og fyri tey, sum hava verið fyri ágangi, eiga vit at gera alt, vit eru før fyri, til tess at bøta um árinini.“
HEILDARÆTLAN UM KYNSLIGAN ÁGANG – 8 ÁTØK
22
Les meira Almannamálaráðið www.amr.fo
Barnabati arbeiðir fyri at hjálpa og bøta um kor, uppvøkstur og menning hjá børnum og ungum í Føroyum. Vit ynskja, at øll børn hava møguleika til persónliga menning, og at tey fáa tann stuðul og umsorgan, tey hava tørv á.
Tú & Eg Ráðgevingin
Tú & Eg Ráðgevingin er eitt ókeypis tilboð um anonyma hjálp. Óheft av átrúnaðarligum og politiskum hugburði veitir ráðgevingin neutrala og holla fakliga upplýsing, vegleiðing og ráðgeving til øll tey, sum seta seg í samband við hana umvegis telefon, kjatt, bræv ella SMS.
BARNABATI TÚ & EG RÁÐGEVINGIN Niels Finsensgøta 32 - 2.Hædd 100 Tórshavn +298 522011 barnabati@barnabati.fo www.barnabati.fo www.facebook.com/barnabati
23
RIGGA NÆMINGARNAR TIL AT VELJA RÆTT Í FERÐSLUNI Hagtøl siga okkum, at tá ið tey ungu eru 15 ár standa tey á gáttini til tey 10 vandamestu árini í ferðsluni. Tað er her, at tey ungu eru yvirumboðað í ferðsluvanlukkum, bæði sum skadd og deyð.Tí mugu vit halda fast í nullhugsjónini um at eingin má doyggja ella fá álvarsligt mein í ferðsluni. Tí ræður um at skipa dygga frálæru um ferðslu frá skúlabyrjan.
nýtt og ókeypis Á www.snar.fo/ferdsla er r í ferðslu tøkt til talgilt undirvísingartilfa øll floksstig at brúka
24
YVIRSKIPAÐ MÁL 1. - 3. FLOKKUR Næmingurin dugir reglur og hugburð um at bera seg rætt at til gongu í ferðsluni, nýta hjálm, endurskin og bilbelti 4. - 6. FLOKKUR Næmingurin lærir ástøðið at bera seg rætt at á súkklu og í myrkri í ferðsluni 7. - 9. FLOKKUR Næmingurin fær ment sínar førleikar at taka trygg val í ferðsluni í mun til ferð, rúsdrekka, trygdarbelti og gáloysni
Foreldur skulu takast við Atferðin hjá foreldrum í ferðsluni hevur stóran týdning fyri, hvussu børnini bera seg at, og hvønn váða tey taka. Tí verða foreldrini tikin við í ferðslutilfarinum – í foreldrabrøvum, HQTGNFTCHWPFWOQIÉƂNOK Hevur tú spurningar, ert tú vælkomin at venda tær til rff@rff.fo.
BARNANNA UMBOÐSMAÐUR ANSAR EFTIR
at myndugleikar og stovnar virða rættindini hjá børnum og ungum.
Barnanna umboðsmaður kann til dømis hjálpa tær í hesum førum:
Tú kanst fáa hjálp frá Barnanna umboðsmanni við at:
Ţ Skúlin ella málsviðgerin lurtar ikki eftir tær
Ţ Ringja til okkum á tlf. 35 85 00
Ţ Tú vart ikki spurd/ur um tína meining, áðrenn ein avgerð varð tikin um teg
Ţ Senda ein teldupost til bum@bum.fo
Ţ Tú hevur tað ikki gott hjá fosturfamiljuni
Ţ Fylla út eitt oyðublað á heimasíðuni www.bum.fo og senda tað við brævi til Løgtingsins umboðsmann undir Bryggjubakka 11 Postsmoga 2008 110 Tórshavn Ţ Koma inn á gólvi hjá okkum undir Bryggjubakka 11 í Havn (í Vágsbotni) millum kl. 10 og kl. 15 hvønn gerandisdag.
Vitja bum.fo og lær meira 25
WWW.BERIN.FO
Telefon 22 29 93 26
27
Vitja okkum รก
Published on Jun 29, 2017


text:
Fróði Hammer er ein av monnunum aftanfyri fyritøkuna a2i, sum hevur ment eina skipan til bensinstøðir, so tær lættari kunnu seta prís og vinna nógvan pening burturúr – skipanin hevur skapt so stóran áhuga, at hon herfyri kom á forsíðuna á dagblaðnum Wall Street Journal.
– Onkuntíð skal man vera heppin. Tað var nevndarformaðurin hjá okkum, sum sá ein “flyer” frá bensinstøðini OK og spurdi, um OK ikki heldur vildi hava eina app. Eftir ein fund við OK gjørdist greitt, at teir í nógv størri mun høvdu brúk fyri eini skipan, sum lætti um við prísásetingini. Soleiðis fingu vit teir sum kunda, og fóru undir at menna skipanina hjá okkum.
Tað sigur Fróði Hammer, sum var við til at seta fyritøluna a2i á stovn. A og I standa fyri Artificial Intelligence, sum á føroyskum nevnist tilgjørdur vitleiki. Tað var við vitan á hesum serøki, at fyritøkan fór undir at menna skipanina til OK, sum samstundis fekk einkarrætt at brúka hana í Danmark.
Og OK hevur sanniliga fingið nakað burturúr.
Lesið meira í blaðnum hetta vikuskiftið


text:
Kostumleggingar skapa undurverk
Eftir Katrina í Geil, Nólsoy, 25.03.2015
Hitti Olgu í desember 2013 og segði henni, at eg hevði umhugsa at tosa við hana. Ikki tí eg feilti annað enn, at eg var óð eftir sukuri, men hevði fatan av, at okkurt var ávegis, sum eg ikki kundi seta orð á. Hon setti mær fáar spurningar og segði:”It is your liver”. Samstundis ramsaði hon seks ting, sum fóru at henda, um eg ikki broytti kostin. Og eg mátti bara nikka, tí eg var varðug við júst hesar broytingar.
Hitti Olgu í desember 2013 og segði henni, at eg hevði umhugsa at tosa við hana. Ikki tí eg feilti annað enn, at eg var óð eftir sukuri, men hevði fatan av, at okkurt var ávegis, sum eg ikki kundi seta orð á. Hon setti mær fáar spurningar og segði:”It is your liver”. Samstundis ramsaði hon seks ting, sum fóru at henda, um eg ikki broytti kostin. Og eg mátti bara nikka, tí eg var varðug við júst hesar broytingar.
Tá eg kom til viðtalu 27. Februar 2014 vístu mátingarnar hjá Olgu trupulleikar við júst livrini, nýrunum og bløðruni. Eisini kom upp, at kolesteroltrupulleikar liggja til pápafamiljuna – pápi mín doyði 41 ára gamal – og hevði eg tá tikið Simvastatin í 12 ár. Eftir at vit høvdu tosa um sera nógvu hjáárinini, sum eg var plága av, valdi eg at gevast við medisinsku viðgerðini og royna kostumlegging og alternativan heilivág.
Umframt at gevast við at eta sukur, hveiti og mjólkaúrdráttir, skuldi eg kóka fleiri sløg av urtum og drekka løgin, taka fleiri sløg av NES-dropum og kinesiskan urtaheilivág fyri at reinsa æðrarnar fyri kolesterol.
Má siga sum er, at eg veit ikki, hvat eg át tær fyrstu tríggjar vikurnar og urtaløgurin smakkaði beinleiðis illa. Kom smátt um smátt á lagið, eisini tí eg ráðførdi meg við fólk, sum høvdu broytt kostin og kundu vísa á góðar loysnir.
Eg fekk fleiri viðgerðir við vøddamýking og súgvikoppum at bøta um orku og blóðrenslið. Var støðugt blálilla omaneftir øllum bakinum og mátti í besta summarveðri brúka blusur, sum gingu upp í hálsin aftan, tí ryggurin sá øgiligur út.
Og meðan eg lá á briksuni, oysti Olga støðugt út av síni vitan um tað ávirkan lívstilgongd og hugburður høvdu á heilsuna og eg mentist bæði í likam og sál.
Tað var ein fantastisk tíð, tí eg upplivdi tað eina unduri fyri og annað eftir.
Tíðina uppundir vitjanina hjá Olgu høvdu bæði maðurin og sonurin gramt seg um, at eg hevði út av lagið ringan anda. Hann hvarv fyrstu vikuna.
Lagið plagdi at svinga nakað ann uppá arbeiðsbyrðu og umstøður annars. Tað stillaðist skjótt og eg kendi meg til at tola meiri av, fekk betur skipa arbeiði og gerandisdagin, fekk betur hugsavna meg og gjørdist meiri rólig.
Eitt av hjáárinunum við at sleppa undan sukri og hveiti var, at búkurin hvarv. Kroppurin, sum áður hevði tykst heldur svamputur, gjørdist fastur og onkursvegna meiri reinur. Sum ótilætla positivt hjáárin tapti eg 7 kilo, eg treivst betur við mín kropp eins og klæðini sótu betur.
Viðgerðin við súgvikoppunum fingu meg næstan á flog, eg kendi meg lættari og fríari, fekk betur hugsa og dagligdagurin gjørdist nógv ljósari.
Tá tríggir mánaðir vóru farnir upplivdi eg eitt stórt lop í orku. Kendi meg sum kaninirnar í Duracell-reklamuni, sum bara kundi blíva við og við, tá hinar fyri langt síðani vóru fyrilagsatar.
Í byrjanini var tað bara eg, sum fekk nýggja matin, men hildu maðurin og sonurin, at teir eisini vildu hava so góðan mat og í dag eta vit nógv sunnari, vistfrøðiligari eins og slikk og køkur ikki er gerandiskostur.
Í dag er arbeiði hjá mær betur skipa, eg eri meiri effektiv og megni betur at vera bæði mamma og kona við tí úrsliti, at eg og maðurin fóru romantiskan túr til Paris fyri fyrstu ferð í meiri enn 20 ár eins og vit eru farin at ganga til dans saman.
Greiði munurin fyri og eftir kostumleggingina gjørdi, at eg megnaði at halda fast og havi eg nú ikki eti sukur í meiri enn eitt ár. Sjálvandi eru avbjóðingar sum føðingardagar, jól o.a., men velji eg tá heldur at eta ein breyðbita við smør ella osti enn at taka ein køkubita. Tí fyri meg er sukur tann reina gift. Hinvegin vísur tað seg, at um eg eti hveiti, lækkar mótstøðuføri móti sukuri, so tað skal eg eisini ansa eftir.
Tað søta fái eg gjøgnum frukt, grønmeti umframt bomm og køkur, søta við frukt ella Stevia, so heilt eiðasørt er tað heldur ikki. Tað er bara við máta og á ein annan hátt.
Nú hava fyrstu hitatúrarnir rakt meg, beinini eru hovin og eg havi fingið hjartabankan. Púra vanligt fyri skiftisárini, men avgjørt ein broyting fyri meg. Lukkutíð havi eg broytt kostin og skal nú til at leggja meg eftir at venja meiri, hetta eisini fyri at fáa kolesterolið longur niður.
Og eg fari beinanvegin at spyrja Olgu hvat eg nú skal gera, tí hon veit .
Eg eri so ótrúliga takksom fyri alla tað hjálp og ráðgeving, sum Olga hevur veitt mær og eri eg vís í, at kosturin og hugburðurin hevur nógv, nógv størri týdning, enn vit halda. Men vit eru ymisk og mugu hvør sær finna fram til tað, sum er tað rætta fyri okkum. Og her er Olga tann rætta at spyrja .
Sum hon sigur: “ One womans food, another womans poison.”


text:
Ari av Rana
25.12.2017 - 20:58
Mentan > Uttanlands > Vanlukkur
Ein maður á Filipsoyggjum lat lív um vikuskifti, áðrenn stormur rakti landið leygardagin. Maðurin var farin oman til eina á tætt við býin Bataraza á Palawan oynni, tí at hann skuldi tryggja sær bátin, áðrenn stormur brast á.
Tá maðurin ikki var komin afturíaftur ein tíma seinni, bað konan nábúgvarnar um hjálp at finna mannin.
Fólk í nærumhvørvinum fóru at leita fram við ánna, og tað var tá, at teir sóu lívleysa mannin, sum var í ferð við at verða etin av eini krokodillu.
Einki varð sagt um hvat hendi við krokodilluni, skrivar Sermitisaq.


text:
Kamehameha I
Kamehameha 1. var føddur á Hawaii, sonur Keōua, sum var ein av høvdingunum. Sum ungur var hann í 1770'unum í tænastu hjá faðirbróður sínum Kalaniopu'u, sum tingaðist við James Cook kaptein. Kamehameha helt tað vera fyrimun at savna oyggjarnar undir eitt meginstýri, og tíðliga í 1790-árunum gjørdi hann innrás á Maui, eina av størstu oyggjunum. Í 1795 hevði hann tikið flestu oyggjarnar. Tær, ið eftir vóru, vildu ikki lata valdið frá sær, helst Kauai, sum ikki gav seg undir fyrrenn í 1810. Tá hevði Kamehameha valdið yvir øllum Hawaiioyggjum. Eftir tað stýrdi hann friðarliga og gjørdi høvdingaráð, sum hann ráðførdi seg við regluliga. Hann stovnaði ríkisstýrdan einahandil fyri sandilviði, sum stórur eftirspurningur var eftir í øðrum londum. Eisini eggjaði hann øðrum tjóðum at vitja oyggjarnar, og hann stuðlaði heimaídnaði. Kamehameha 1. doyði í 1819.


text:
Teknisk krøv til endurnýtsluplássini:
1. Tak/hálvtak skal vera til plastbingjur og burturkast í stórsekkjum
2. Innandura goymsla skal vera til elektronik og serliga dálkandi burturkast v.m.
3. Fast og tætt undirlag – skal tola 10 tons aksiltrýst
4. Betonggarð – umleið 0,5 metrar høgur
5. Hegn – umleið tveir metrar høgt
6. Portur – meira enn seks metrar breitt
7. Festir til bingjur og bingjulok
8. Ljós – so tað sæst væl at ganga og koyra
9. Vatn at spula pláss og bilar við
10. Frárensl – helst við brunni til feitt og botnfall
11. Góðir atkomumøguleikar
Krav um tak/hálvtak: Stórsekkir til tyrviburturkast og plastbingjur skulu standa vardar undir taki/hálvtaki fyri veður og vind. Stórsekkir kunnu hanga á króki/gafli undir takinum. Stórsekkir vera grabbaðir av IRF, og tí er neyðugt at skipa umstøðurnar soleiðis, at bilur hjá IRF sleppur til sekkirnar.
Krøv til innandura goymslu: Ikki er neyðugt við stórum høli á minni plássum, men heldur skúri, sum er so mikið stórur, at pláss er til tað, sum skal standa innandura. Tryggja tær bara, at fylgjandi reglugerð kann haldast:
Reglugerð fyri innandura goymslu:
• Tað skal vera gjørligt at koyra inn við pallulyftara
• Høli skal hava breiða dragihurð og vera uttan gáttir og trappur
• Neyðugt er við hyllum til elektronik og vandamikið burturkast at seta á
• Tað skal vera lætt at koma framat íløtunum, sum skilt verður í
• Skelti sum vísir, hvussu borgarin skal skilja.
Størri pláss kunnu við fyrimuni eisini hava:
• Høli á plássinum til starvsfólkið hjá kommununi, sum passar plássið.
- Plássið er bert opið til ávísar tíðir
- Plássið skal vera mannað, tá ið opið er
- Bara burturkast frá húsarhaldum skal á plássið
- Møguleiki skal vera at skilja burturkast á plássinum í:
- tað, sum skal brennast
- tað, sum skal endurnýtast
- tað sum skal tyrvast
- Serliga dálkandi burturkast


text:
David Cameron talaði fyri, at Bretland varð verandi í ES, men tað eydnaðist honum ikki at sannføra bretsku veljararnar um tað sama, og á fólkaatkvøðuni í gjár valdu bretar at fara úr ES.
Nú hevur forsætismálaráðharrin so boðað frá, at hann tekur avleiðingarnar og leggur frá sær í seinasta lagi í heyst.
David Cameron segði á tíðindafundi júst nú, at hann er sera errin av tí, hann hevur avrikað sum forsætismálaráðharri, og at hann altíð hevur hildið, at tú eigur at konfrontera tær stóru avgerðirnar og ikki hopa undan teimum.
Skjótt fyrrverandi stjórnarleiðarin segði, at hann ikki fer at seta nakra tíðarætlan á beint nú, men at ein nýggjur forsætisráðharri kemur í sessin í seinasta lagi í heyst.


text:
Verndareinglar vísa veg
24-11-2014
Hetta til jóla ber til at lána einglaveingir frá Ráðnum fyri Ferðslutrygd. Tað kann vera, tá jólatrø í bygd og bý verða tendrað og til onnur tiltøk. Veingirnir verða bornir av fólkum, sum virka sum verndareinglar, ið býta út ókeypis endurskin. Tey sum skipa fyri, fáa sjálv fólk at ganga við veingjunum og býta út endurskin.
Hetta til jóla ber til at lána einglaveingir frá Ráðnum fyri Ferðslutrygd. Tað kann vera, tá jólatrø í bygd og bý verða tendrað og til onnur tiltøk. Veingirnir verða bornir av fólkum, sum virka sum verndareinglar, ið býta út ókeypis endurskin. Tey sum skipa fyri, fáa sjálv fólk at ganga við veingjunum og býta út endurskin.
Ljós í myrkri
”Ferðslutrygd hevur fingið nógvar áheitanir frá bilførarum, sum halda seg síggja mong fólk til gongu sum eru torfør at síggja, tí tey bera ikki endurskin. Vit eru sannførd um, at tey flestu fegin vilja brúka endurskin, men at fólk ofta gloyma tað. Tí vilja vit við einglunum minna fólk á endurskin,” sigur Brynhild Høgnadóttir frá Ráðnum fyri Ferðslutrygd.
Endurskin síggjast 140 metur burturfrá
Ofta halda fólk, at síggja tey bilin, sær bilførarin tey. Men hetta er ikki rætt. Í myrkri er nærum ógjørligt hjá bilførarum at síggja fólk til gongu uttan endurskin. Uttan endurskin eru fólk nústani sjónlig, tá bilurin er 25-30 metur burturfrá, meðan tey við endurskini eru sjónlig 140 metur burturfrá, og hetta er tá bilurin brúkar nærljós. Koyrir bilurin 50 km/t, hevur bilførarin 10 sekund at taka hædd fyri fólki í endurskini, meðan hann hevur 2 sekund, um fólk ikki eru í endurskini – og tað kann vera munurin millum lív og deyða. Norsk kanning vísir, at tú minkar vandan fyri at verða árend/ur í myrkri við 85%, um tú brúkar endurskin.
Bílegg frá RFF
Fyriskiparar, ið vilja lána veingir og fáa endurskin at býta út, kunnu ringja til Ráðið fyri Ferðslutrygd á telefon 217400 ella skriva til katrin@rff.fo. Í Suðuroy er tað deildin hjá Tryggingarfelagnum Føroyar, ið umsitur veingir og endurskin. Suðuroyingar kunnu skriva til tvoroyri@trygging.fo ella ringja telefon 345667. Fyriskiparar hava sjálvir ábyrgd av at heinta veingir, taskur og endurskin og at bera aftur. Endurskinini eru frá Tryggingarfelagnum Føroyar.
« Aftur


text:
Nelson Mandela
Nelson Rolihlahla Mandela (føddur 18. juli 1918 í Mvezo, Suðurafrika, deyður 5. desember 2013 í Pretoria) gjørdist forseti í Suðurafrika, og førdi landið burturúr apartheid-tíðini. Mandela sat sum politiskur fangi í 27 ár, og mong settu alla vón sína á hann. Dirvi, gløggu fyriskipanarevni og ósjálvsøkni trúskapur hansara vann honum virðing og hevur verið íblástur hjá óteljandi fólki um allan heim. Hann varð latin leysur í 1990, tá hevði hann sitið 27 ár í fongsli. Mandela fekk friðarheiðursløn Nobels í 1993. Tað eru skrivaðir 800 sangir um hann. Fleiri hundrað vegir, parkir og torg bera navn eftir honum. Tað eru settar upp standmyndir av honum um allan heim, tann síðsta á Trafalgar Square í London í 2009.
Millumnavn hansara 'Rolihlahla' merkir ófriðarkroppur. Hann er ein av teimum kendastu søguligu persónunum í nýggjari tíð. Hann bleiv útbúgvin á University College of Fort Hare og University of Witwatersrand, har hann gjørdi útbúgvingina sum løgfrøðingur lidna í 1942. Í 1944 luttók hann í ANC (African National Congress) og gjørdist leiðari har í 1949. Hann var apartheidsmótstøðumaður og stríddist nógv fyri, at fáa javnstøðu ímillum rasurnar. Men í 1964 bleiv hann dømdur lívstíðarfongsul, og kom at sita á Robben Island, sum liggur uttanfyri Cape Town. Har sat hann til 1982 og bleiv so fluttur til Pollsmoor Prison, har hann sat í 8 ár. Í 1990 valdi tann suðurafrikanski forsetin, F.W. de Klerk, at leyslata Mandela, og í 1993 fekk hann Friðarheiðursløn Nobels. Árið eftir (1994) varð hann valdur til forseta í Suðurafrika.
Tíðarrøð[rætta | rætta wikitekst]
- 1918: Nelson Rolihlahla Mandela verður føddur inn í eina høvdingafamilju í Tembu-stammuni í bygdini Mvezo í eystara parti av Suðurafrika. Beint eftir at hann er føddur, verður hann doyptur Rolihlahla, og klannavnið í Xhosa-stammuni er Madiba.
- 1925: Sum tann fyrsti í familjuni fer Mandela í bretskan skúla. Tað er her hann fær bretska navnið Nelson.
- 1934: Nelson Mandela byrjar á Clarkebury Boarding Institute, ein kostskúli, har hann tekur studentsprógv eftir bara tveimum árum.
- 1941: Bara 23 ára gamal rýmir Mandela heimanífrá. Hann fer til Johannesburg fyri sleppa undan einum fyriskipaðum hjúnalagi.
- 1943: Mandela byrjar at lesa løgfrøði á lærda háskúlanum Witswaterand University, og gerst sama ár limur í ANC (African National Congress). Eitt ár seinni er hann við til at stovna ungmannafelagið hjá ANC (ANC Youth League).
- 1944: Mandela verður giftur á fyrsta sinni. Evelyn Mase og hann fáa fýra børn, áðrenn tey fara hvør til sítt í 1958.
- 1948: The National Party vinnur valið og byrjar at seta í verk apartheid í Suðurafrika.
- 1952: Mandela gevst at lesa løgfrøði. Saman við vinmanninum Oliver Tambo letur hann upp fyrstu sakføraraskrivstovuna, sum bara er mannað við littum løgfrøðingum. Fram til deyða Oliver Tambo eru teir sera nær, og teir gerast kendir fyri at stríðast fyri rættindunum hjá teimum littu.
- 1954: Stjórnin forðar Mandela í at vera við á fundum hjá ANC, og ferðamøguleikar hansara vera avmarkaðir. Tað verða eisini møguleikar hansara at arbeiða sum advokatur.
- 1956: Tann 5. desember verður Mandela handtikin og smaan við 155 øðrum aktivistum ákærdur fyri hásvik. Skuldsetingarnar móti honum vera sleptar eftir eitt rættarmál sum koyrir í fýra ár.
- 1958: Mandela verður giftur á øðrum sinni, við Winnie Madikizela.
- 1960: Spenningarnir í apartheid-stýrinum økjast serliga nógv og koma í hæddina í 1960, tá løgreglan drepur 69 littar í tí, sum seinni verður nevnt blóðbaðið í Sharpeville.
- 1960: ANC verður forboðið í Suðurafrika og Mandela fer undir jørð, tá tað gerst møguligt at revsa ANC-aktivistar við deyðarevsing.
- 1961: Í desember ger ANC av at fara í vápnað stríð móti hvíta stýrinum. Mandela fer á venjingarlegu í Algier í Algeria.
- 1962: Í august verður Mandela fongslaður fyri sabotsju. Revsingin er hart arbeiði í fimm ár.
- 1964: Sløk tvey ár seinni verður Mandela dømdur lívlanga fongsulsrevsing. Hann verður fongslaður á Robben Island fyrstu 18 árini av revsingini, fram til 1982.
- 1968: Fystu 12 mánaðirnar millum 1968 og 1969 doyr fyrst mamma Mandela, og síðan doyr elsti sonur hansara í ferðsluvanlukku. Men Mandela sleppur ikki at vera við til jarðarferðirnar.
- 1980: Stríðið fyri at fáa Mandela leyslatnan byrjar í mars mánaði, tá Johannesburg Sunday Post prentar eina áheitan um geva Mandela og nógvum øðrum fangum grið. Yvirskriftin á herferðini er ”Free Nelson Mandela”.
- 1982: Eftir at hava sitið í fongsli í 18 ár á Robben Island, verður Mandela fluttur til Pollsmoor Prison.
- 1985: Botha forseti bjóðar sær til at lata Nelson Mandela leysan, um hann lovar ikki at fara í vápnað stríð. Hetta vísir Mandela frá sær við orðunum: ”Fangar kunnu ikki gera avtalur. Bara frælsir menn kunnu samráðast”.
- 1989: F. W. de Klerk tekur við sum forseti í Suðurafrika og byrjar at seta apartheid-lógirnar úr gildi.
- 1990: Eftir at hava sitið í fongsli í 27 ár, verður Nelson Mandela latin leysur 11. februar.
- 1992: Mandela og konan, Winnie, fara hvør til sítt.
- 1993: Nelson Mandela og Frederik de Klerk fáa friðarheiðursløn Nobels fyri, sum tað verður sagt, friðarliga av hava endað apartheid-stýrið, og fyri at hava lagt grundarlagið fyri einum nýggjum fólkaræðiligum Suðurafrika.
- 1994: Mandela verður valdur forseti í Suðurafrika og tekur við embætinum 10. mai 1994. Sama ár gevur hann út endurminningar sínar í bókini ”Vegurin til frælsi”.
- 1998: Á 80 ára føðingardegi sínum tann 18. juli, giftist hann Graca Machel, sum er einkja eftir ein fyrrverandi forseta í Mosambik.
- 1999: Mandela fer frá sum forseti í Suðurafrika.
- 2001: Fær at vita, at hann hevur krabbamein í bløðruhálskertlinum.
- 2004: Mandela boðar frá, at hann tekur seg aftur frá sínum almenna lívi, men at hann tó heldur fram við vælgerandi arbeiði.
- 2007: Á 89. føðingardegnum sínum stovnar hann The Elders, sum er ein bólkur við eldri leiðarum í heiminum. Teirra millum eru Kofi Annan, fyrrverandi ST-aðalskrivari, Desmond Tutu, biskupur, og Jimmy Carter, fyrrverandi forseti í USA. Málið er at royna at loysa heimsins trupulleikar.
- 2009: ST-aðalfundurin ger føðingardagin hjá Mandela, 18. juli, til minnisdag um Nelson Mandela í virðing fyri ta friðarmentan, sum hann umboðar.
- 2010: Mandela eigur sín stóra part av æruni fyri at tað eydnast at fáa endaspælið um HM-heitið í fótbólti til Suðurafrika í 2010. Tað er í samband við hetta, at Nelson Mandela vísir seg alment fyri seinastu ferð.
- 2011: Verður innlagdur við lungnabruna á fyrsta sinni. Flytir samstundis til Qunu í eystara parti av Suðurafrika. Tað er sami býur, sum hann vaks upp í.
- 2012: Verður sum árið líður innlagdur fyri bæði lungnabruna og gallstein.
- 2013: Mandela verður fleiri ferðir innlagdur við trupulleikum í andingarleiðini. Tann 5. desember andast hann. Amerikanski forsetin Barack Obama helt 10. des. røðu í sambandi við minningarhaldið fyri Mandela, har hann millum annað segði, at ”Mandela er ein risi í heimssøguni” og samanbar hann við leiðarar sum Gandhi og Martin Luther King Jr.
Apartheid[rætta | rætta wikitekst]
Í 1948 bleiv ein skipan gjørd í Suðurafrika fyri at skilja svørt og hvít at, ið kallaðist apartheid. Undir apartheid blivu menniskju deild í rasubólkar - teir størstu vóru Svørt, Hvít, Farvað og Asiatar - tey blivu atskilt við megi, útfrá teimum rasubólkunum, ið vóru. Tey hvítu høvdu valdið, og tey svørtu vóru rættuliga undirmett. Í bussunum sluppu tey svørtu illa nokk at sita niðri, og nógvastaðnis stóð “WHITES ONLY”. Um til dømis ein svartur maður neyðtók eina hvíta konu, kundi hann væntað at sita fleiri ár í gegli. Men um ein hvítur maður neyðtók eina svarta konu, so var tað lutfallsliga bara bakatellir, og eingin skoytti um tað. Endamálið við skipanini var, at tær ymsu rasurnar onkursvegna mentu seg betur við at liva hvør sær, søgdu tey.
Keldur[rætta | rætta wikitekst]
- Bókin "Vejen til frihed”
- www.leksikon.org/art.php?n=1650
- www.afrika.dk/hvem-er-nelson-mandela
- www.nelsonmandelas.com/apartheid.php


text:
Atlantic Rhapsody - 52 scener fra Tórshavn
Atlantic Rhapsody er heimsins fyrsti føroyskt framleiddi spælifilmur, ein sonevndur no-budget filmur og kostaði bert 1,7 milliónir at gera. Úti við 200 leikarar og onnur arbeiddu ólønt til tess at filmurin kundi gerast veruleiki. Tað er Katrin Ottarsdóttir, sum hevur leikstjórnað filmin og skrivað leikhandritið, Blue Bird Film framleiddi filmin.[1] Filmurin varð frumframsýndur í 1989 og útgivin í 1990. Tá filmurin var sýndur í Leikhús Bio, sló hann øll áskoðaramet og yvirhálaði bæði Rambo og Karen Blixen-filmin "Out of Africa". Tey leikandi vóru: Páll Danielsen, Erling Eysturoy, Elin K. Mouritsen og Katrin Ottarsdóttir. Tónleikin gjørdi Heðin Meitil. Filmurin varar í 75 minuttir.
Heiður[rætta | rætta wikitekst]
- 1989 - 1. heiðursløn á Nordische Filmtage í Lübeck.


text:
Sámal Blak í operuni í Rom/
Í fjør heyst gjørdi Sámal Blak væl eydnaðu scenografiina til Havfrúnna á Tjóðpalli Føroya í Havn og nú hevur hann gjørt scenografiina til operuna Così fan tutte hjá Wolfgang Amadeus Mozart við libretto hjá LorenzoDa Ponte, sum verður framførd í Teatro Dell Opera di Roma. Eftir myndunum frá operuni at døma hevur Sámal Blak aftur hesa ferð brotið burtur úr nýggjum við einari originalari scenografi, sum tó hevur ein eyðkendan stíl. Stuttligt at síggja ávís myndaelement ganga aftur, t.d. bláu ballónirnar.
Cosi fan tutte:
CONDUCTOR Speranza Scappucci
DIRECTOR Graham Vick
CHORUS MASTER Roberto Gabbiani
SETS AND COSTUMES DESIGN Samal Blak
LIGHTING DESIGN Giuseppe Di Iorio
CAST
FIORDILIGI Francesca Dotto /
Federica Lombardi 19, 21, 25, 27
DORABELLA Chiara Amarù /
Paola Gardina 19, 21, 25, 27
GUGLIELMO Vito Priante /
Mattia Olivieri 19, 21, 25, 27
FERRANDO Juan Francisco Gatell /
Antonio Poli 19, 21, 25, 27
DESPINA Monica Bacelli /
Daniela Pini 19, 21, 25, 27
DON ALFONSO Pietro Spagnoli /
Paolo Bordogna 19, 21, 25, 27


text:
Kvinnirøddin í Kvinna, september 2016
Onkuntíð fái eg kensluna av, at eg, sum forkvinna í MBF, skal gera mær ómak við at finna góðar grundgevingar fyri, at føroyska samfelagið sjálvsagt eigur at fevna øllum borgarum. Grundgevingin, at tørvurin er har, er ikki altíð nóg góð, tað skal helst eisini geva meining.
Á pappírinum er tó eingin trupulleiki, pappírið er tolið. Heldur trekari er at seta góða skrivaða orðið í verk.
Avbjóðingin, at tað skal geva meining, er oftast, at ymisku tørvirnir sjáldan geva meining fyri øll. Vit eru øll ymisk bæði viðvíkjandi tørvi, og hvat vit halda gevur meining. Fyri tey flestu gevur eg, meg, mær og mítt bestu meining, og um eitthvørt ikki gevur meining fyri meg, so hevur tað helst heldur ikki týdning fyri onnur. Enntá kann tað tykjast óneyðugt og víðari beinleiðis ørkymlandi fyri nøkur, at krøv verða sett at fevna vítt.
Nevniliga tí síggja vit, at tey, ið gera vart við ymisku tørvirnir, ofta eru tey somu, sum sjálvi á einhvønn hátt eru fevnd av bólkinum “meira ymisk enn onnur”. Hetta er í sjálvum sær ein trupulleiki, tí hvat avger, hvør tørvur gevur samfelagsliga meining at nøkta?
Berjast fyri rættindum hvør hjá øðrum
Vit kenna alt ov væl veruleikan, at tað fyri nøkur einaferð knappliga fór at geva góða meining at bólka menniskju eftir týdningi og at sleppa sær av við tey, sum vóru “ov ymisk”, og sum ikki passaðu inn í felagsskapin. Tað gjørdist í lagi ikki at møta tørvi teirra og at enda í lagi at týna tey.
Hví gjørdu t.d. ikki fleiri meira fyri at berjast fyri grundleggjandi rættindum hjá øðrum fyri 2. heimsbardaga, tá ið menniskju vórðu bólkað eftir týdningi. Hetta hugleiddi týski presturin Martin Niemøller eisini um, eftir at hann sjálvur hevði verið fangi í fangaleguni Sachsenhausen.
Niemøller hevði sjálvur ikki gjørt stórvegis fyri at fyribyrgja tí, sum nasistarnir nágreiniliga løgdu til rættis og settu í verk. Tá ið teir so við tíðini høvdu tikið alt slag av mótstøðufólki, sigur Niemøller sjálvur, at: “Tá ið teir so komu eftir mær, var eingin eftir, sum kundi muta ímóti.”
Ikki er ólíkt menniskjum at hugsa, so leingi tað ikki viðvíkur mær, so tegi eg bara – og tað gav meining fyri tey.
Her vísti tað seg, at hugburðurin, at tað er í lagi, at øll ikki hava somu rættindi í einum samfelag, endaði við, at tað í veruleikanum gav meining at taka øll rættindi frá teimum og at enda at týna tey.
Ikki tað sama
Vit læra ikki nógv av mistøkum hjá øðrum, men vit kunnu áhaldandi minna hvønn annan á, at tað vit vilja, at menniskju skulu gera móti okkum, skulu eisini vit gera móti teimum. Tá var søgan um Sachsenhausen neyvan veruleiki.
Við vissu er stórur munur á hugsanini handan Nasitýskland og føroyska samfelagið, tó er hugvekjandi, at borgarar í Føroyum liva eitt fínt lív við øllum hugsandi rættindum, ímeðan fleiri aðrir borgarar ikki hava somu rættindi.
Ja, nøkur hugsa enntá, at tað er spill av peningi og orku at seta hesi rættindi í verk. Við øðrum orðum eru nøkur ov ymisk, og harvið er tað í lagi, at samfelagið ikki fevnir teimum. Hvar endar tað tá?
Vit skulu vísa miskunn og samkenslu
Neyðugt er í grundini, at vit læra okkum at berjast fyri grundleggjandi rættindum hjá øllum borgarum – eisini hjá teimum vit vanliga sjálvi ikki bólka okkum saman við.
Hóast heimspeki bara er hugsan um tilveruna, so kann tað vera ræðandi at hugsa, at ikki altíð er langt frá tanka til gerð. Avstralski heimspekingurin Peter Singer er farin í djúpa hugsan um, at tað gevur meining, at foreldur, ið fáa børn, sum væntandi ongantíð verða før fyri sjálvi at hugsa ella taka avgerðir, kunnu hjálpa teimum at doyggja og við hesum vísa miskunn og samkenslu. Og hetta gevur í dag meining fyri nøkur.
Hesir tankar, hóast enn bara tankar, eru líkir øðrum tankum, sum endaðu við, at tað gav meining at gera mun á, hvørji rættindi ymisk menniskju høvdu uppiborið.
Hesir tankar saman við sannroyndini, at tað er í lagi, at nøkur ikki hava grundleggjandi rættindi til ein virknan gerandisdag, er eitt signal um, at tað er í lagi, at nøkur eru uttan fyri felagsskapin.
Eitt lovandi samgonguskjal frá september 2015
Frá søguligu skuggasíðuni kann eg við vón taka seinasta brotið í samgonguskjalinum, sum varð skrivað so seint sum í september 2015, fram í ljósið. Brotið gevur á pappírinum góðar vónir fyri einum javnrættinda Føroyum. Undir yvirskriftini “Børn, ung og vaksin við serligum avbjóðingum” stendur at lesa, at samgongan vil arbeiða fyri tí innkluderandi samfelagnum. Altjóða sáttmálar - eitt nú mannarættindasáttmálin, barnarættindasáttmálin og ST-sáttmálin um rættindi hjá teimum, sum bera brek - eiga at verða virdir og fylgdir.
Tað gevur kanska ikki meining at taka nasismuna ella tankar frá einum útlendingi við í ein stubba um rættindi hjá borgarum í Føroyum, tí vit hava hóast alt eitt samfelag, sum er bygt á fólkaræði, sum vit sjálvi siga er eitt gott samfelag. Og tað er eisini rætt – ofta.
Tó er álvarsliga stórur munur á skrivaðu rættindunum og rættindum í verki. So leingi vit ikki síggja rættindi í verki, liva menniskju í skerdum gerandisdegi, og tað eigur ikki at geva meining fyri føroyingar. Tó eru hugvekjandi fá, sum gera vart við hesi manglandi rættindi.


text:
Signa Vár og Heidi staðið seg væl
Svimjarnir Signa Vár Dávadóttir og Heidi Eliasen hava klára seg sera væl í kappingini í dag.
Í kappingini 50 m. bringusvimjing vann Heidi bronsu heiðursmerki við tíðini 59, 73 sek. Signa Vár gjørdist nr 6, og vann sín riðil við tíðini 1:01.86. sek
Svimjarnir hava eisini svomið 100 m rygg, 50 m rygg og 100 m. frísvimjing, og hava fingið góðar tíðir og sett onkur persónlig met.
Í morgin kappast tær aftur.
Kalendari
Slóðir
Innanlanda
- Ítróttafelagið Smæran
- Ítróttafelagið Svanur
- Ítróttasamband Føroya
- Meginfelag teirra brekaðu
- Javni
- Sjóndepilin
- Deyvafelagið
Nlsk. sambondini fyri brekað
Altjóða sambond


text:
Nám er fremsti veitari til føroyska skúlaverkið, tá ið tað viðvíkur undirvísingartilfari. Útgávurnar eru til fólkaskúlan og miðnám, men talan er eisini um útgávur, sum hava breiðan almennan áhuga, so sum bókmentasøga og atlas.
Útgávur okkara eru grundaðar á fólkaskúlalógina, náms- og lesiætlanir og tey rák, sum eru á økinum, so at føroyskt undirvísingartilfar kann vera í fremstu røð.
Høvuðsvirkisøkini hava seinnu árini verið føroyskt, heimstaðarlæra, náttúra og tøkni, alis- og evnafrøði, søga, landalæra, enskt, lívfrøði, kristni og rokning til fólkaskúlan. Hetta arbeiðið heldur fram saman við nýggjum verkætlanum í serliga søgu og landalæru til fólkaskúlan og føroyskum til miðnám.
Høvðusútgávuvirksemið í Námi er skipað í Bókatoyminum. Á talgilda økinum arbeiðir Snar-toymið við egnum útgávum og verkætlanum saman við Bókatoyminum.


text:
Í ovurmorgin, sunnukvøldið 28. mai, endar filmstevnan í Cannes. Tá eru altíð gitingar um, hvør man fáa Gylta Pálman frá dómsnevndini, serliga nú filmstevnan hevur 70 ár á baki.
Havi ongan film sæð, men leikstjórarnir eru allir spennandi, og hava verið væl umboðaðir á skránni hjá Filmsfelagnum seinastu árini.
Niðanfyri eru teir 20 filmarnir - fyrst við enskum og síðan við upprunaheiti, um tað er annarleiðis - ið eru við í kappingini um Gylta Palman, Palme d'Or, sum í ár er prýddur við 167 gimsteinum í sniði hjá Chopard:
In the Fade, Aus dem Nichts, Fatih Akin, Týskland
The Meyerowitz Stories (New and Selected), Noah Baumbach, USA
Okja 옥자 Okja, Bong Joon-ho, Suðurkorea, USA, USA
120 Beats per Minute ‡, 120 battements par minute, Robin Campillo, Frakland
The Beguiled, Sofia Coppola, USA
Rodin, Jacques Doillon, Frakland, Belgia
Happy End, Michael Haneke, Frakland, Týskland, Eysturríki
Wonderstruck, Todd Haynes, USA
Redoubtable, Le Redoutable, Michel Hazanavicius, Frakland
The Day After 그 후 Geu-hu, Hong Sang-soo, Suðurkorea
Radiance 光 Hikari, Naomi Kawase, Japan, Frakland
The Killing of a Sacred Deer, Yorgos Lanthimos. Írland, Bretland, USA
A Gentle Creature, Sergei Loznitsa, Ukraina, Frakland
Jupiter's Moon, Jupiter holdja, Kornél Mundruczó, Ungarn
The Square, Rutan, Ruben Östlund, Svøríki, Danmark, USA, Frakland
L'amant double, François Ozon, Frakland
You Were Never Really Here, Lynne Ramsay, Bretland, USA, Frakland
Good Time, Joshua og Ben Safdie, USA
Loveless HeлюбoBb, Andrey Zvyagintsev, Russland
Hann er við á høvuðsskránni í Cannes í ár við Loveless (Nelyubov). Við áðurnevnda fyrivarni er hann mítt boð!
21. apríl í ár skrivaði eg soleiðis á blogginum um filmstevnuna í Cannes, sum í ár hevur 70 ár á baki:
"Í høvuðsskránni, har kappast verður um Gylta Pálman, Palme d'Or, er fleirfaldaði Cannesvinnarin úr Eysturríki, Michael Haneke, við Happy End, sum Filmsfelagið fer at vísa í vetur. Filmurin er um eitt húski í franska býnum Calais, har flóttafólk eru baksýnið. Ídni franski François Ozon, ið gjørdi Frantz, sum Filmsfelagið júst hevur víst, fer at vísa erotisku nøtrisøguna L'Amant double, og russiski meistarin úr Novosibirsk, Andrey Zvyagintsev, fer at vísa Loveless, sum er enska heitið á filminum um sonin, ið hvørvir, tá foreldrini ætla at fara hvør til sítt. Andrey Zvyagintsev man hava gjørt sterkasta filmin í Filmsfelagnum, Leviathan, sum elvdi til streymslit í øllum landinum, tá hann varð vístur í Havnar Bio. Grikski leikstjórin, Yorgos Lanthimos, sum fyrr hevur gjørt Dogtooth og The Lobster, fer at vísa The Killing of a Sacred Deer, sum er ein psykologisk ræðusøga. Sterkar evropeiskar søgur á filmi, sum eisini er eyðkennið fyri skránna í Cannes, ið er fremsta listaliga filmstevnan."
Eina viku seinni slapp ein norðurlendusr filmur á skránna í Cannes. 28. apríl skrivar bloggurin:
"Filmstevnan í Cannes kunngerð nú, at svenski leikstjórin Ruben Östlund (f.1974) er boðin til Cannes við nýggja filminum Rutan, sum hevur enska heitið Square. Filmurin byggir á eina veruliga uttandura listaframsýning í Svøríki. Filmurin er boðin við í almennu kappingarskránna, har gullpálmin er virðislønin. Fyrri filmurin hjá Ruben Östlund var Force Majeur, sum vann Dómsnevndarvirðislønina í Cannes í 2014, og varð vístur í Filmsfelagnum tá. Katja Adomeit, sum er altjóða framleiðari hjá Sakaris Stórá, var ein av teimum, sum framleiddi tann filmin, og eisini henda nýggja Rutan (The Square). Myndin er frá stuttfilminum um eitt ætlað bankarán Händelse vid bank, sum nýggi filmurin byggir á."


text:
Í november mánaði í fjør vóru umboð fyri donsku veteranmiðstøðina á vitjan í Føroyum, fyri at kanna umstøðurnar hjá krígsveteranum her.
Nógvir føroyingar hava gjørt tænastu í danska herinum, eisini í krigsherjaðum umráðum sum Bosnia, Irak og Afghanistan. Í Danmark verður nógv gjørt burturúr at taka ímóti hermonnunum, sum kunnu hava avbjóðingar at finna seg til rættis aftur í einum sivilum gerandisdegi. Tá kann vera gott at hittast, og eisini bjóða veteranum hjálp, um brúk er fyri tíð.
Higartil hava veteranarnir í Føroyum verið avskornir frá tilboðum, sum hava verið veitt veteranum, sum eru búsitiandi í Danmark. Tá veteranmiðstøðin vitjaði í Føroyum var tað fyri at kanna, um nakar tørvur var at víðka virksemið til at umfata Føroyar eisini – tað var tað.
Tí varð gjørt av at seta á stovn eitt felag fyri føroyskar krígsveteranar 18. februar í ár – tað er nú leygardagin. Stovnandi aðalfundurin verður tískil nú leygardagin klokkan 15 á Hotel Hafnia.


text:
1. deildarliðið hjá okkum royndi seg móti Skála í dag. Undan dystinum var NSÍ nummar 4 við 15 stigum og Skála nummar 6 við 10 stigum. Lagt var tí upp til eina spennandi grannauppgerð.
Liðið hjá okkum hevði eina góða blanding av ungum komandi stjørnum og tilkomnum spælarum. Eldri stjørnur í felagnum sum Eddie Mikkelsen, Sjúrður Jacobsen og Helgi L. Petersen, og útlendski styrkurin við Hugues Nanmi og Razak, sum tó hevur ein skaða í fótinum í løtuni, góðu okkum góð kort á hondini.
NSÍ hevði um nakað meiri av spælinum í fyrra hálvleiki, meðan Skála satsaði meiri uppá kontraálop. Einasta málið í dystinum varð skorað beint fyri hálvleik í 41. min. av Brian Jacobsen. Razak mátti út í hálvleikinum.
Allan 2. hálvleik royndi NSÍ at trýsta fyri at fáa úrtøku úr dystinum, men hóast kjansirnir vóru har, kom einki mál.
NSÍ liggur framvegis á fjórða plássi í deildini, fimm stig aftanfyri TB, sum er á triðja plássinum. Næsti dystur er nú hósdagin, Kristi Himmalferðardag, 2. juni móti oddaliðinum FC Suðuroy við Løkin.
Teir, ið mannaðu liðið hjá NSÍ í dag vóru: Pætur Høj, Monrad Jacobsen, Hugues Nanmi, Sjúrður Jacobsen, Magnus Pauli Sørensen, Andrias á Líknagøtu (71 min. Arni Gregersen), Abdul Razak Ismail (46 min. Rógvi Højgaard), Viggo Hansen, Eddie Mikkelsen (Dusko Jovanovic), Helgi L. Petersen og Árni Frederiksberg. Óli Hansen var á beinkinum uttan at koma inn.
Niðanfyri eru myndir, sum Birita Hansen tók.


text:
Almannaverkið søkir eftir tveimum dugnaligum terapeutum til deildina fyri Hjálpartól. Talan er um eitt fulltíðarstarv og eitt ¾ starv at seta sum skjótast ella eftir nærri avtalu.
Um deildina fyri Hjálpartól
Deildin fyri Hjálpartól er deild í Viðskiftadeplinum, sum hevur til endamáls at veita stuðul og ráðgeving til fólk við varandi virkistarni. Serliga er talan um stuðul og ráðgeving í samband við hjálpartól, bústaðarbroyting og avlamisbilar. Harumframt er eisini ein uppgáva at ráðgeva og vegleiða í samband við nýbygging til borgarar við rørslutarni. Somuleiðis kann deildin ráðgeva og leiðbeina almennar myndugleikar og onnur viðvíkjandi hjálpartólum, byggi- og bústaðarspurningum og um bilar.
Á deildini fyri Hjálpartól, ið fevnir um alt landið, starvast 12 starvsfólk, harav 5 eru terapeutar, 4 eru goymslufólk, og tveir tøkningar og ein deildarleiðari.
Arbeiðsuppgávur
Almannaverkið er eitt sera fjølbroytt arbeiðspláss. Sum terapeutur verður tú partur av einum stinnum hjálpartólatoymi, ið veitir stuðul og ráðgeving í sambandi við tørv á hjálpartólum, bústaðarbroytingum og bilum, til fólk við varandi virkistarni.
Títt starvsøki verður millum annað at veita ráðgeving og leiðbeining til almennar myndugleikar og onnur, um hjálpartól, um byggi- og bústaðarspurningar og um bilar. Harumframt er ein uppgáva at ráðgeva og vegleiða í samband við nýbygging til borgarar við rørslutarni.
Saman við toyminum kemur tú at arbeiða við tvørfakligari hugsan og yrkisdugnaskapi, viðgerð og at taka støðu til umsóknir um stuðul til omanfyrinevndu endamál.
Endamálið við tínari ráðgeving verður at hjálpartólini, íbúðarbroytingin og bilurin skulu bøta munandi um varandi virkistarnið og lætta munandi um gerandisdagin hjá borgaranum í heiminum.
Førleikar
Útbúgving sum løggildur fysioterapeutur ella ergoterapeutur.
Væntanir
Vit vænta, at tú brennur fyri at arbeiða innan hjálpartólaøkið, tú áhaldandi ynskir at menna ergo-/fysioterapeutiskt arbeiði, sum er ein týðandi liður í okkara tænastu, har borgarin verður settur í miðdepilin.
At tú tvørfakliga arbeiðir við støði í møguleikum, heldur enn forðingum. At tú trívist í einum ferðmiklum gerandisdegi, dámar fjølbroyttar uppgávur og dugir at orða teg í skrift og talu. Vit vænta gjøgnumskygni í arbeiðinum, góð samstarvsevni og kunnleika til almennar myndugleikar. Neyðugt er at hava koyrikort til bil.
Setanar - og lønarviðurskifti
Setanarøkið er Almannaverkið við tænastu í løtuni í Viðskiftadeplinum á deildini fyri Hjálpartól. Tey, ið sett verða, mugu tola broytingar í starvinum, og at hetta kann verða umskipað til eisini at fevna um aðrar uppgávur. Tá tænastan fevnir um alt landið, má roknast við koyring. Lønar- og setanarviðurskiftini eru eftir sáttmála millum Fíggjarmálaráðið og Fysioterapeutfelag Føroya og Ergoterapeutfelagið.
Umsókn
Skrivlig umsókn við avritum av prógvum, autorisation, CV, viðmælum v.m. skal sendast til starv@av.fo ella til Almannaverkið, Staravegur 18, Postsmoga 3096, 110 Tórshavn. Viðmerkjast skal "Umsókn deildin fyri Hjálpartól”.
Freist
Umsóknir skulu vera okkum í hendi í seinasta lagi 23. januar 2018 kl. 12.00.
Nærri upplýsingar um starvið fáast við at venda sær til Sigruna Mikkelsen, deildarleiðara, á telefon 360000